GBE BUBU Albanian Arabic Armenian (West) Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga German Greenlandic Gujarati Hiligaynon Hindi Hungarian Igbo Indonesian Italian Japanese Kannada Kinyarwanda Korean Latvian Lithuanian Malagasy Malayalam Marathi Myanmar Norwegian Ossetian Pangasinan Papiamento (Curaçao) Polish Portuguese Punjabi Rarotongan Romanian Samoan Sepedi Setswana Shona Silozi Slovak Slovenian Spanish Sranantongo Swahili Swedish Tahitian Tatar Telugu Thai Tshiluba Tsonga Turkish Twi Ukrainian Urdu Vietnamese Zulu\n“Mate ŋu agblɔe na wò kaŋ be togbɔ be míate ŋu aka ɖe edzi bliboe be Yesu nɔ agbe . . . hã la, míate ŋu atsɔ kakaɖedzi ma ke agblɔ be míenya be Mawu fɔ Eyama ɖe tsitre o.” Nya mae England Sɔlemeha ŋgɔnɔla si nye Canterbury ƒe Bisiɔpgã gblɔ.\nÐIKEKE sia tɔgbe menɔ Kristotɔ apostolo Paulo me o. Paulo ŋlɔ le lɛta gbãtɔ si tso gbɔgbɔ me si wòŋlɔ na hati Kristotɔ siwo nɔ blema Korinto la ƒe ta 15 lia me be: “Nusi nye hã mexɔ la, metsɔ de asi na mi gbãgbiagbã bena, Kristo ku le mía nuvɔ̃ ŋuti le ŋɔŋlɔ la nu, eye bena woɖii, eye bena wogafɔe ɖe tsitre tso ame kukuwo dome le ŋkeke etɔ̃agbe le ŋɔŋlɔ la nu.”—Korintotɔwo I, 15:3, 4.\nYesu Kristo ƒe tsitretsitsia dzixɔsee ʋã eƒe nusrɔ̃lawo woɖe gbeƒã nyanyuia le Hela kple Roma nutowo katã me—“na nuwɔwɔwo katã le dziƒo te.” (Kolosetɔwo 1:23) Le nyateƒe me la, Yesu ƒe tsitretsitsie nye Kristotɔwo ƒe xɔse ƒe gɔmeɖoanyi ŋutɔŋutɔ.\nGake tso gɔmedzedzea me ke la, amewo ke ɖi Yesu ƒe tsitretsitsia eye womexɔ edzi se o. Le Yudatɔwo ƒe akpa gãtɔ gome la, enye busunya be Yesu yomedzelawo nagblɔ be ŋutsu sia si woklã ɖe ati ŋu lae nye Mesia la. Eye tsitretsitsi ƒe nya la medze Helatɔ agbalẽnyala akpa gãtɔ ŋu kura o, le esi woxɔ luʋɔ makumaku dzi se ta.—Dɔwɔwɔwo 17:32-34.\nLe ƒe siwo va yi nyitsɔ laa me la, agbalẽnyala aɖewo siwo gblɔna be Kristotɔwo yewonye ta agbalẽ kple nyati siwo gblɔ be Yesu ƒe tsitretsitsia nye nyakpakpa eye wova le nya ʋlim vevie le nya sia ŋu. Esi agbalẽnyala vovovowo dzro nu me le “ŋutinya me Yesu” ŋu la, wogblɔ be nya si Nyanyuiawo gblɔ le yɔdo si tsi ƒuƒlu kple Yesu ƒe eɖokui ɖeɖefia le eƒe tsitretsitsi megbe ŋu la nye nyakpakpa ŋutɔŋutɔ si woto vɛ le eƒe ku megbe ɣeyiɣi didi aɖe be woatsɔ aɖo kpe edzi be dziƒoe wòxɔ eƒe ŋusẽa tsoe.\nLe kpɔɖeŋu me, bu Germanytɔ agbalẽnyala Gerd Lüdemann, si nye Nubabla Yeyea fialagã kple agbalẽ si nye What Really Happened to Jesus—A Historical Approach to the Resurrection (Nusi Tututu Dzɔ ɖe Yesu Dzi—Tsitretsitsia Me Kuku le Ŋutinya Me) ŋlɔla la ƒe nukpɔsusuwo ŋu kpɔ. Egblɔ be Yesu ƒe tsitretsitsia nye “nya si ŋu kpeɖodzi mele o” si wòle be amesiame si nya nu tso “xexeame ƒe dzɔdzɔmenyawo” ŋu nagbe.\nNufialagã Lüdemann gblɔ be Kristo si wofɔ ɖe tsitre si ɖe eɖokui fia apostolo Petro la nye ŋutega si Petro kpɔ le esi nuxaxa kple fɔɖiɖi yɔe fũ le Yesu si wògbe ta. Eye le Lüdemann ƒe nya nu la, Yesu ɖokui si wòɖe fia xɔsetɔ 500 kple edzivɔ gbeɖeka la nye “ame hahoo ƒe dzidzɔkpɔkpɔ” ko. (Korintotɔwo I, 15:5, 6) Kpuie ko la, agbalẽnyala geɖe bua Biblia me nuŋlɔɖi siwo ku ɖe Yesu ƒe tsitretsitsi ŋu be wonye nudzɔdzɔ siwo na gbɔgbɔ me kakaɖeameɖokuidzi kple dutanyanyuigbɔgblɔ ƒe dzo ɖo nusrɔ̃lawo me.\nEle eme be ame geɖe metsɔa ɖeke le agbalẽnyalawo ƒe nyaʋiʋliwo me boo ya o. Gake ele be Yesu ƒe tsitretsitsi ŋuti numedzodzro naka mí katã. Nukata? Elabena ne womefɔe ɖe tsitre o la, ke alakpagɔmeɖoanyi dzie wotu Kristotɔnyenye ɖo. Gake ne ŋutinyamenudzɔdzɔ ŋutɔŋutɔe Yesu ƒe tsitretsitsia nye la, ke efia be nyateƒe dzie wotu Kristotɔnyenye ɖo. Ne ele nenema la, menye Kristo ƒe nyawo ta koe wòaʋli o, ke aʋli eƒe ŋugbedodowo hã ta. Tsɔ kpe ɖe eŋu la, ne tsitretsitsi li la, ke ku menye aʋadziɖulagã o ke boŋ enye futɔ si dzi woate ŋu aɖu.—Korintotɔwo I, 15:55.\nƉoe Ɖe Amewo Ɖoe Ɖe Amewo Wole Ði Kem Yesu Ƒe Tsitretsitsi\nw01 3/15 axa 3-4


Bible Verses On The Topic: Honor -> Good Character\nGood Character: [Honor]\n1 Petro 2:17\nMibu amewo katã, milɔ̃ nɔviawo, miyɔ Mawu, mibu fia la.\nHamemegã, siwo kpɔa ha la dzi nyuie la, edze be, woatsɔ bubu teƒe eve abu wo, vevietɔ amesiwo dze agbagba le nyagbɔgblɔ kple nufiafia me la.\nbena amewo katã nabu Vi la, abe alesi wòbua Fofo la ene. Amesi mele Vi la bum o la, mebua Fofo la, amesi dɔe ɖa la o.\nElabena Yesu ŋutɔ ɖi ɖase bena, nyagblɔɖila mekpɔa bubu le eya ŋutɔ de o.\n Amesiame nabɔbɔ eɖokui na dziɖuɖu, siwo ŋusẽ li na. Elabena dziɖuɖua ɖeke meli o, negbe esi tso Mawu gbɔ ko; ke dziɖuɖu, siwo li la, Mawue ɖo wo anyi. Eyata amesi ke dzea aglã ɖe dziɖuɖu ŋuti la, etsia tre ɖe Mawu ƒe nuɖoanyi ŋuti; ke amesiwo dzea aglã la, woakpɔ woƒe ʋɔnudɔdrɔ̃. Elabena dziɖulawo menye ŋɔdzi na nuwɔna nyuiwo o, ke na vɔ̃ɖiawo boŋ. Ke ɖe mèlɔ̃ be, navɔ̃ dziɖuɖu la o mahã? Ekema wo nu nyui, eye àkpɔ kafukafu tso egbɔ; elabena Mawu ƒe subɔla wònye le wò nyonyo ŋuti. Ke ne èwɔ nu vɔ̃ɖi la, ŋɔ nadzi wò, elabena melé yi la ɖe asi dzodzro o, elabena Mawu ƒe subɔla kple amesi tsoa dziku biaa hlɔ̃ amesi le nu vɔ̃ɖi wotu la wònye. Eyata ehiã be, miabɔbɔ mia ɖokui, menye dzikudodo ta ɖeɖeko o, hafi le dzitsinya ŋuti hã boŋ. Esia ŋuti miedzɔa nu ɖo hã, elabena Mawu ƒe dɔtsɔlawo wonye, amesiwo na nenem nusia wɔwɔ dzi. Eyata azɔ la mitu fe na amesiame, alesi dze: Amesi tɔ nye nudzɔdzɔ la, mìdzɔ nu nɛ; amesi to nye adzɔnana la, mina adzɔe; amesi dze vɔvɔ̃ la, nuvɔ̃e; amesi dze bubu la, mibui.\nAmesiwo tsɔa dzidodo le dɔ nyui wɔwɔ me dia ŋutikɔkɔe kple bubu kple nu magblẽmagblẽ la, woana agbe mavɔ wo;\nNe amea ɖe ɖi be, yeasubɔm la, nèdze yonyeme; eye afisi nye la mele la, afima nye subɔla hã lano; ne amea ɖe subɔam la, eya Fofo la labu.\n Mi ɖeviwo la, miɖo to mia dzilawo le Aƒetɔ la me, elabena esia le eteƒe. „Bu fofowò kple dawo,“ — esia nye sedede gbãtɔ, si me ŋugbedodo le la — „bene wòanyo na wò, eye nana agbe didie le anyigba dzi!“\n„Bu fofowò kple dawo,“ — esia nye sedede gbãtɔ, si me ŋugbedodo le la —\n Elabena Fofo la medrɔ̃a ʋɔnu amea ɖeke o, ke boŋ etsɔ ʋɔnudɔdrɔ̃ la katã de asi na Via, bena amewo katã nabu Vi la, abe alesi wòbua Fofo la ene. Amesi mele Vi la bum o la, mebua Fofo la, amesi dɔe ɖa la o.\nElabena Mawu de se bena: Bu fofowò kple dawo! Eye amesi ke gblɔa nya vɔ̃ ɖe fofoa alo dadaa ŋuti la, ku ke wòaku.\n1 Tesalonikatɔwo 4:4\neye mia dome amesiame nanya, alesi woade ye ŋutɔ srɔ̃a le kɔkɔenyenye kple bubu me;\n2 Petro 1:17\nElabena exɔ bubu kple ŋutikɔkɔe tso Mawu Fofo la gbɔ, esime nenem gbe sia ɖi tso ŋutikɔkɔe gã nyui la me va egbɔ bena: „Amesia nye Vinye, si nyemelɔ̃a nu egbɔ o, si dzea ŋunye!“\n wole gbɔgblɔm kple gbe gã bena: Alẽvi, si wowu la, eyae dze be, wòaxɔ ŋutete kple kesinɔnyenye kple nunya kple ŋusẽ kple bubu kple ŋutikɔkɔe kpakple kafukafu! Eye nuwɔwɔ sia nuwɔwɔ, siwo le dziƒo kple anyigba dzi kple anyigba te kple atsiaƒu me kpakple nusiwo katã le wo me la, mese wole gbɔgblɔm bena: Amesi bɔbɔ nɔ fiazikpui dzi kple alẽvi la, etoe lanye kafukafu kple bubu kple ŋutikɔkɔe kpakple ŋusẽ tso mavɔ me yi ɖe mavɔ me!\nAmen, kafukafu kple ŋutikɔkɔe kple nunya kple akpedada kple bubu kple ŋutete kple ŋusẽ woana mía Mawu la tso mavɔ me yi ɖe mavɔ me! Amen.\n1 Korintotɔwo 6:20\nAsi sesẽ miexɔ; eyata mitsɔ miaƒe ŋutilã kple miaƒe gbɔgbɔ, siwo nye Mawu to la, kafu Mawu!\n „Bu fofowò kple dawo,“ — esia nye sedede gbãtɔ, si me ŋugbedodo le la — „bene wòanyo na wò, eye nana agbe didie le anyigba dzi!“\n Eye ne nu gbagbeawo le ŋutikɔkɔe kple bubu kple akpedada tsɔm na amesi bɔbɔ nɔ fiazikpui la dzi, amesi le agbe tso mavɔ me yi ɖe mavɔ me la, ekema amegã xoxo blave vɔ eneawo tsyɔa mo anyi ɖe amesi bɔbɔ nɔ fiazikpui dzi la ƒe ŋku me, eye woɖea ta agu na amesi le agbe tso mavɔ me yi ɖe mavɔ me, eye wotsɔa woƒe fiakukuawo dana de fiazikpui la ŋgɔ henɔa gbɔgblɔm bena: Mía Aƒetɔ kple mía Mawu, wòe dze be, naxɔ ŋutikɔkɔe kple bubu kple ŋusẽ; elabena wòe wɔ nuwo katã, eye wò lɔlɔ̃nu ta woli, eye wowɔ wo ɖo.\n Eye farisitɔwo kple agbalẽfialaa ɖewo, siwo tso Yerusalem va la, ƒo ƒu ɖe egbɔ. Eye wokpɔ bena, eƒe nusrɔ̃laa ɖewo le abolo ɖum kple asi ƒoɖi, egɔme nye asi maklɔmaklɔe la; elabena farisitɔwo kple Yudatɔwo katã la, ne womeklɔ asi nyuie o la, womeɖua nu o; ale wonɔa ŋku lém ɖe amegãwo ƒe ko la ŋuti vevie; eye ne wotso asi me gbɔ la, ne womele tsi o la, womeɖua nu o, eye nu bubu geɖewo li, siwo ŋuti woléa ŋku ɖo le tsikpluwo kple zewo kple ganuwo kɔklɔ la me. — Eye farisitɔwo kple agbalẽfialawo biae bena: Nukaŋuti wò nusrɔ̃lawo mezɔna le amegãwo ƒe koa nu o, ke boŋ woɖua abolo asi maklɔmaklɔe mahã? Eɖo ŋu na wo bena: Yesaya gblɔe ɖi nyuie le mi alakpatɔwo ŋuti, abe alesi woŋlɔe ɖi ene bena: „Dukɔ sia le buyem kple nuyiwo; gake woƒe dzi te ɖa xaa tso gbɔnye. Ke dzodzroe wole subɔyem, hele nufiafia, siwo nye amewo ƒe sededewo la fiãm.“ Miegblẽ Mawu ƒe se la ɖi, eye mielé amewo ƒe kɔnyinyi me ɖe asi le zewo kple kplu wo kɔklɔ me; eye nu bubu geɖe, siwo le abe esiawo ene la, miewɔna. Eye wògblɔ na wo bena: Mieɖe Mawu ƒe se la ɖa nyuie, bena mianyi mia ŋutɔwo ƒe kɔ. Elabena Mose gblɔ bena: „Bu fofowò kple dawo; eye amesi ke gblɔa nya vɔ̃ ɖe fofoa kple dadaa ŋuti la, ku ke woaku;“ ke miawo la miegblɔ be: Ne amea ɖe lagblɔ na fofoa alo dadaa bena: Nusi ke nate ŋu akpɔ tso gbɔnye la, nanye korban (esi gome enye nunana na Mawu), miena mee be, wòagawɔ naneke na fofoa alo dadaa o; eye miena Mawu ƒe nya la tsi mabumabu le miaƒe ka, si mieɖo anyi la ŋuti; eye nusiawo tugbe geɖe miewɔna.\n Tete agbalẽfialawo kple farisitɔwo tso Yerusalem va Yesu gbɔ gblɔ bena: Nukaŋuti wò nusrɔ̃lawo daa blematɔwo ƒe kɔawo dzi mahã? Elabena womeƒoa asi hafi ɖua abolo o. Ke exɔ edzi gblɔ na wo bena: Nukaŋuti miawo hã miedaa Mawu ƒe se la dzi le miaƒe kɔawo ŋuti mahã? Elabena Mawu de se bena: Bu fofowò kple dawo! Eye amesi ke gblɔa nya vɔ̃ ɖe fofoa alo dadaa ŋuti la, ku ke wòaku. Ke miawo la miegblɔ bena: Amesi ke lagblɔ na fofoa alo dadaa bena: Nusi ke nate ŋu akpɔ tso gbɔnye la, nanye nunana na Mawu la, eya magabu fofoa alo dadaa o! Eye miegabua Mawu ƒe se la o le miaƒe koa ŋuti. Alakpatɔwo! Yesaya gblɔe ɖi nyuie le mia ŋuti bena: „Dukɔ sia le buyem kple nuyiwo; gake woƒe dzi te ɖa xaa tso gbɔnye. Eye dzodzro wole subɔyem hele nufiafia, siwo nye amewo ƒe sededewo la fiam.“\n Eye esi wòdze si, alesi ame kpekpeawo tia nɔƒe gbãtɔwo la, edo lo na wo gblo bena: Ne amea ɖe kpe wò va srɔ̃ɖeƒe la, meganɔ nɔƒe gbãtɔ o; ɖewohĩ wokpe ame ŋkuta wu wò vɛ:\n2 Korintotɔwo 6:8\nto bubu kple ŋukpe me, to ɖaseɖiɖi vɔ̃ kple ɖaseɖiɖi nyui me; abe ameblelawo ene, gake nyateƒetɔwoe;\nEye nuwɔwɔ sia nuwɔwɔ, siwo le dziƒo kple anyigba dzi kple anyigba te kple atsiaƒu me kpakple nusiwo katã le wo me la, mese wole gbɔgblɔm bena: Amesi bɔbɔ nɔ fiazikpui dzi kple alẽvi la, etoe lanye kafukafu kple bubu kple ŋutikɔkɔe kpakple ŋusẽ tso mavɔ me yi ɖe mavɔ me!\nMía Aƒetɔ kple mía Mawu, wòe dze be, naxɔ ŋutikɔkɔe kple bubu kple ŋusẽ; elabena wòe wɔ nuwo katã, eye wò lɔlɔ̃nu ta woli, eye wowɔ wo ɖo.\nEye amea ɖeke metsɔ bubu sia na eɖokui o, ke boŋ Mawu yɔnɛ abe Aron ene.\n„Dukɔ sia le buyem kple nuyiwo; gake woƒe dzi te ɖa xaa tso gbɔnye.\nKe Yesu gblɔ na wo bena: Womeɖoa kpo nyagblɔɖila bubu o, negbe le ye ŋutɔ fofoawo de kple ye ŋutɔ ƒe me ko. Eye mewɔ ŋusẽdɔ geɖewo le afima o, le woƒe dzimaxɔse ŋuti.\nEye Yesu gblɔ na wò bena: Womedoa kpo nyagblɔɖila bubu o, negbe le eya ŋutɔ fofoawo de kple eƒomeawo dome kpakple eƒe me ko.\n Ke Yesu ɖo ŋu na wo gblɔ bena: Gaƒoƒo la ɖo vɔ bena, woakɔ Amegbetɔvi la ŋuti. Vavã, vavã mele egblɔm na mi bena, ne bliku la mege ɖe anyigba me, eye woku o la, ekema eya ɖeka tsia anyi; ke ne eku la, etsea ku geɖe. Amesi ke lɔ̃a eƒe agbe la, abui: eye amesi ke léa tu eƒe agbe le xexe sia me la, adzrae ɖo ɖi hena agbe mavɔ. Ne amea ɖe ɖi be, yeasubɔm la, nèdze yonyeme; eye afisi nye la mele la, afima nye subɔla hã lano; ne amea ɖe subɔam la, eya Fofo la labu.\nGake miekpɔ Yesu, amesi wòbɔbɔ ɖe anyi ɣeyiɣi kpuia ɖe wu mawudɔlawo la bena, le ku ƒe fukpekpe ta la wotsɔ ŋutikɔkɔe kple bubu ɖɔ nɛ, bene wòaɖɔ ku akpɔ ɖe amesiame nu to Mawu ƒe amenuveve me.\nEyata ale Aƒetɔ la gblɔ esi: Esi dukɔ sia te va kple woƒe nu, eye wotsɔ woƒe nuyiwo de bubu ŋunye, ke woƒe dzi le adzɔge tso gbɔnye, eye woƒe vɔvɔ̃ nam nye amegbetɔwo ƒe ɖoɖo, siwo wosrɔ̃ ko la,\nEyata Yehowa, Israel ƒe Mawu la, ƒe gbe nye si: Megblɔ tsã be, mana mia kple fofowò ƒe aƒe nanɔ ŋkunye me tegbee; ke azɔ la ale Yehowa gblɔ esi: Nede megbe xaa tso gbɔnye, elabena amesi buam la, mabui, eye amesi doa vlom la, mado vloe.\nTsɔ wò kesinɔnuwo kple wò agblemenuwo katã ƒe gbãlɔwo du bubu Yehowa ŋu,\nBu fofowò kple dawo, abe alesi Yehowa, wò Mawu, ɖe se na wò ene, bena nanɔ agbe didie, eye wòanyo na wò le anyigba, si Yehowa, wò Mawu, le na wò ge la dzi.\nAmesi ti dzɔdzɔenywnye kple lɔlɔ̃ yome la, eƒe asi atu agbe, dzɔdzɔenyenye kple bubu.\nKesinɔnu, bubu kple agbe enye fetu tso ɖokuibɔbɔ kple Yehowa-vɔvɔ̃ me.\n nuka nye amegbetɔ, be néɖoa ŋku edzi, kple amegbetɔvi, be néléa ŋku ɖe eŋu? Esusɔ vie, nena wòsɔ kple Mawu kloe, eye netsɔ bubu kple ŋutikɔkɔe ɖɔ nɛ.\nAmesi woa kple fiafitɔ womã nu, eye wòse ɖiŋudodo, gake metoe o la, ele fu eya ŋutɔ ƒe agbe.\nVi ɖea bubu fofoa ŋu, eye kluvi dea bubu eƒe aƒetɔ ŋu mi nunɔla, siwo ɖoa vlo nye ŋkɔ la, ale Yehowa Zebaot gblɔ na mi enye si: Nenye Fofo menye la, afika nye bubu le, eye nenye Aƒetɔ menye la, afika vɔvɔ̃, si le ŋunye la le? Eye ne miegblɔ be: Nuka mietsɔ do vlo wò ŋkɔe ha la?\nBu ahosi, siwo nye ahosi vavãwo!


Yesu Ƒe Tafe La—‘Nunana Blibo’ Wònye Tso Fofo La Gbɔ | Nusɔsrɔ̃\nGbetakpɔxɔ—Tata Si Míesrɔ̃na | February 2017\nGBE BUBU Afrikaans Albanian Amerika Tokunɔgbe Amharic Angola Tokunɔgbe Arabic Argentina Tokunɔgbe Armenian Armenian (West) Australia Tokunɔgbe Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivia Tokunɔgbe Boulou Brazil Tokunɔgbe Britain Tokunɔgbe Bulgarian Catalan Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Chiyao Chuvash Cibemba Cinyanja Colombia Tokunɔgbe Croatian Cuba Tokunɔgbe Czech Czech Republic Tokunɔgbe Dangme Danish Digor Douala Dutch Ecuador Tokunɔgbe Efik Estonian Eŋlisi Eʋegbe Fijian Finland Tokunɔgbe Finnish Fon France Tokunɔgbe Franse Ga Georgian German Germany Tokunɔgbe Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Hungary Tokunɔgbe Ibanag Icelandic Igbo Iloko India Tokunɔgbe Indonesia Tokunɔgbe Indonesian Isoko Italian Italy Tokunɔgbe Japan Tokunɔgbe Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Tokunɔgbe Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexico Tokunɔgbe Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Pidzin (Kamerun) Poland Tokunɔgbe Polish Portugal Tokunɔgbe Portuguese Punjabi Quebec Tokunɔgbe Quechua (Bolivia) Romania Tokunɔgbe Romanian Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovakia Tokunɔgbe Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Swedish Tagalog Taiwan Tokunɔgbe Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Umbundu Urhobo Uzbek Venda Venezuela Tokunɔgbe Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Tokunɔgbe Zulu\nTafe La—‘Nunana Blibo’ Wònye Tso Fofo La Gbɔ\n“Nunana nyuiwo katã kple nunana blibowo katã tso . . . Fofo la gbɔ.”—YAK. 1:17.\nHADZIDZI: 148, 109\nAKPA KAE TAFE LA WƆNA . . .\nle Yehowa ƒe ŋkɔa ŋu kɔkɔ me?\nle Mawu Fiaɖuƒea ƒe dziɖuɖu ŋu?\nle Mawu ƒe tameɖoɖo me vava me?\n1. Yayra kawoe ate ŋu asu amegbetɔwo si le tafe la ta?\nYESU Kristo ƒe tafevɔsaa wɔe be yayra geɖewo ate ŋu asu amegbetɔwo si. Tafea ʋu mɔnukpɔkpɔ ɖi na Adam ƒe dzidzimevi siwo katã lɔ̃ dzɔdzɔenyenye la be woava zu Mawu ƒe ƒomea me tɔwo mlɔeba. Tafea ʋu mɔnukpɔkpɔ ɖi na mí hã be míava nɔ agbe le dzidzɔ me tegbee. Ke hã, menye yayra siwo amegbetɔ toɖolawo akpɔ le etsɔme la koe nye viɖe siwo tafea he vɛ o. Ale si Yesu lɔ̃ faa lé Yehowa ƒe dzidzenu dzɔdzɔeawo me ɖe asi va se ɖe ku me la kpɔ nya vevi aɖe si ka ame siwo le dziƒo kple anyigba dzi hã gbɔ.—Heb. 1:8, 9.\n2. (a) Nya vevi siwo ka dziƒo kple anyigba dzi tɔwo katã kawo ŋue Yesu ƒo nu tsoe le eƒe kpɔɖeŋugbedodoɖaa me? (Kpɔ nɔnɔmetata si le nyati sia ƒe gɔmedzedze.) (b) Nu kawo mee míadzro le nyati sia me?\n2 Ƒe eve aɖewo do ŋgɔ hafi Yesu natsɔ eƒe agbe ana wòanye tafe ɖe mía ta la, efia eƒe nusrɔ̃lawo be woado gbe ɖa be: “Mía Fofo si le dziƒowo, wò ŋkɔ ŋuti nakɔ. Wò Fiaɖuƒe nava. Wò lɔlɔ̃nu nava eme le anyigba dzi abe ale si wòle le dziƒo ene.” (Mat. 6:9, 10) Be míade asixɔxɔ tafea ŋu geɖe wu la, na míadzro ale si wòana woakɔ Mawu ƒe ŋkɔ ŋuti, ale si wòdo ƒome kple Mawu Fiaɖuƒea ƒe dziɖuɖu kple ale si wòana Mawu ƒe tameɖoɖo nava eme la me.\n“WÒ ŊKƆ ŊUTI NAKƆ”\n3. Nu kae gɔmesese si le Yehowa ƒe ŋkɔa ŋu lɔ ɖe eme, eye aleke Satana gblẽ ŋkɔ kɔkɔe ma ŋu?\n3 Mawu ƒe ŋkɔa ŋuti kɔkɔ ye nye nu gbãtɔ si ŋu Yesu ƒo nu tsoe le eƒe kpɔɖeŋugbedodoɖaa me. Gɔmesese si le Yehowa ƒe ŋkɔa ŋu la ku ɖe nu siwo katã eƒe gãnyenye, ŋutikɔkɔe kple kɔkɔenyenye lɔ ɖe eme ŋu. Le Yesu ƒe gbedodoɖa bubu me la, eyɔ Yehowa be “Fofo kɔkɔe.” (Yoh. 17:11) Esi wònye be Yehowa le kɔkɔe ta la, se kple mɔfiame siwo katã tso eyama gbɔ la le kɔkɔe. Togbɔ be ele alea hã la, Satana tɔ gbe gome si le Mawu si be wòana mɔfiame amegbetɔwo la ayetɔe le Eden-bɔa me. Esi Satana ka aʋatso ɖe Yehowa si la, egblẽ Mawu ƒe ŋkɔ kɔkɔe la ŋu.—1 Mose 3:1-5.\n4. Akpa kae Yesu wɔ le Mawu ƒe ŋkɔa ŋuti kɔkɔ me?\n4 Gake Yesu ya lɔ̃ Yehowa ƒe ŋkɔa vevie. (Yoh. 17:25, 26) Yesu wɔ akpa vevi aɖe le Mawu ƒe ŋkɔa ŋuti kɔkɔ me. (Xlẽ Psalmo 40:8-10.) Esi Yesu wɔ nuteƒe na Mawu bliboe esime wònɔ anyigba dzi la, eto esia me ɖee fia be se siwo katã Yehowa de la le eteƒe eye míawo ŋutɔwo míaƒe nyonyo tae wòde se mawo ɖo. Esi Satana na Yesu se veve helĩhelĩ yi ɖe ku me gɔ̃ hã la, Yesu wɔ nuteƒe na Fofoa si le dziƒo la bliboe. Esi Yesu wɔ nuteƒe alea ta la, eɖee fia be amegbetɔ deblibo ate ŋu awɔ Mawu ƒe se dzɔdzɔeawo dzi pɛpɛpɛ.\n5. Akpa kae míate ŋu awɔ le Mawu ƒe ŋkɔa ŋuti kɔkɔ me?\n5 Aleke míate ŋu aɖee afia be míelɔ̃ Yehowa ƒe ŋkɔa? Míaƒe agbenɔnɔe aɖee afia. Yehowa di tso mía si be míanɔ kɔkɔe. (Xlẽ 1 Petro 1:15, 16.) Esia fia be Yehowa ɖeɖe koe wòle be míasubɔ eye míaɖo toe tso dzi blibo me. Ne wole mía yome tim gɔ̃ hã la, míewɔa míaƒe ŋutete katã be míanɔ agbe ɖe Mawu ƒe se kple mɔfiame dzɔdzɔeawo nu. Ne míewɔa nu si le eteƒe la, míenana míaƒe kekeli klẽna eye enyea ŋutikɔkɔe na Yehowa ƒe ŋkɔa. (Mat. 5:14-16) Esi míenye dukɔ kɔkɔe ta la, míetoa míaƒe agbenɔnɔ dzi ɖenɛ fiana be Yehowa ƒe sewo nyo eye Satana ƒe nutsotsowo nye alakpa. Esi míede blibo o ta la, mí katã míedaa vo, eya ta ne edzɔ alea la, míetrɔa dzi me eye míeɖea asi le nuwɔna siwo doa vlo Yehowa ƒe ŋkɔa ŋu.—Ps. 79:9.\n6. Togbɔ be míenye ame madeblibowo hã la, nu ka tae Yehowa ate ŋu abu mí abe ame dzɔdzɔewo ene?\n6 Kristo ƒe vɔsa la wɔe be Yehowa tsɔa ame siwo xɔ tafea dzi se la ƒe nu vɔ̃wo kea wo. Exɔa ame siwo ɖe adzɔgbe nɛ la be woanye ye subɔlawo. Yehowa bua Kristotɔ amesiaminawo ame dzɔdzɔewo kpakple viawoe, eye wòbua ‘alẽ bubuawo’ abe ame dzɔdzɔe siwo nye xɔlɔ̃awo ene. (Yoh. 10:16; Rom. 5:1, 2; Yak. 2:21-25) Eya ta, fifia gɔ̃ hã la, tafe la wɔe be tenɔnɔ dzɔdzɔe su mía si le mía Fofo la ŋkume, eye wòwɔe hã be míekpɔa gome le eƒe ŋkɔa ŋuti kɔkɔ me.\n“WÒ FIAÐUƑE NAVA”\n7. Yayra kawoe tafe la wɔe be míate ŋu akpɔ le Fiaɖuƒea ƒe dziɖuɖu te?\n7 Nu evelia si dzi Yesu he susu yi le eƒe kpɔɖeŋugbedodoɖaa mee nye: “Wò Fiaɖuƒe nava.” Kadodo kae le tafe la kple Mawu Fiaɖuƒea dome? Tafe lae wɔe be wote ŋu ƒo ame 144,000 siwo anye fiawo kple nunɔlawo akpe ɖe Kristo ŋu le dziƒo la nu ƒu. (Nyaɖ. 5:9, 10; 14:1) Yesu kple eƒe hatidziɖulawo, siwo ƒo ƒu nye Mawu Fiaɖuƒea, awɔ tafe la ŋu dɔ na amegbetɔ toɖolawo le ƒe akpe ɖeka la me. Woatrɔ anyigbaa wòazu paradiso, eye woakpe ɖe amegbetɔ wɔnuteƒewo katã ŋu ʋɛʋɛʋɛ woade blibo, ale be ɖekawɔwɔ blibo nava nɔ Mawu ƒe ƒomea ƒe akpa si le dziƒo kple akpa si le anyigba dzi la dome. (Nyaɖ. 5:13; 20:6) Yesu agbã ta na da la, eye wòaɖe nu gbegblẽ siwo Satana ƒe aglãdzedzea he vɛ la dometɔ ɖe sia ɖe ɖa.—1 Mose 3:15.\n8. (a) Aleke Yesu kpe ɖe eƒe nusrɔ̃lawo ŋu wokpɔ ale si gbegbe Mawu Fiaɖuƒea le vevie? (b) Aleke míeɖenɛ fiana egbea be míede Fiaɖuƒea dzi?\n8 Esi Yesu nɔ anyigba dzi la, ekpe ɖe eƒe nusrɔ̃lawo ŋu wokpɔ ale si gbegbe Mawu Fiaɖuƒea le vevie la dze sii. Le Yesu ƒe nyɔnyrɔxɔxɔ vɔ megbe teti la, eɖe gbeƒã “Mawu Fiaɖuƒe ŋuti nya nyui la” yi didiƒe ke. (Luka 4:43) Le Yesu ƒe nya mamlɛtɔ siwo wògblɔ na eƒe nusrɔ̃lawo hafi yi dziƒo me la, ede se na wo be woaɖi ɖase tso ye ŋu “va se ɖe anyigba ƒe seƒe ke.” (Dɔw. 1:6-8) Fiaɖuƒegbeƒãɖeɖedɔa awɔe be mɔnukpɔkpɔ nasu anyigbadzinɔlawo katã si woasrɔ̃ nu tso tafe la ŋu, ale be woanye Mawu Fiaɖuƒea teviwo. Egbea, míeɖenɛ fiana be míele Fiaɖuƒea ƒe akpa dzi ne míekpea asi ɖe Kristo nɔvi siwo le anyigba dzi la ŋu be woawɔ dɔ si wode asi na wo be woaɖe gbeƒã Fiaɖuƒe ŋuti nya nyuia le anyigba bliboa dzi.—Mat. 24:14; 25:40.\n“WÒ LƆLƆ̃NU NAVA EME”\n9. Nu ka tae míate ŋu aka ɖe edzi be Yehowa ana tame si wòɖo ɖe amegbetɔwo ŋu la nava eme?\n9 Nu kae Yesu wɔnɛ esi wògagblɔ le eƒe kpɔɖeŋugbedodoɖaa me be: “Wò lɔlɔ̃nu nava eme”? Yehowae nye Wɔla la. Ne egblɔ be nane nava eme la, ɖeko wòle abe ɖe wòva eme xoxo ene. (Yes. 55:11) Maɖe mɔ Satana ƒe aglãdzedzea nawɔe be tame si yeɖo ɖe amegbetɔwo ŋu la nado kpo emevava o. Tso gɔmedzedzea ke la, Yehowa ƒe didie nye be anyigba dzi nayɔ kple Adam kple Xawa ƒe dzidzimevi deblibowo. (1 Mose 1:28) Ne ɖe Adam kple Xawa ku vi madzimadzii la, anye ne tame si Mawu ɖo be anyigba dzi nayɔ kple woƒe dzidzimeviwo la mava eme o. Eya ta, esi Adam kple Xawa wɔ nu vɔ̃ megbe la, Yehowa ɖe mɔ na wo be woadzi viwo. Mawu to tafea dzi na mɔnukpɔkpɔ ame siwo katã xɔ tafea dzi se la be woade blibo eye woanɔ agbe tegbee. Yehowa lɔ̃ amegbetɔwo, eye eƒe didie nye be amegbetɔ toɖolawo nase vivi le agbe me abe ale si yeɖoe ene.\n10. Aleke tafea aɖe vi na ame siwo ku?\n10 Ke ame miliɔn gbogbo siwo ku evɔ mɔnukpɔkpɔ mesu wo si wonya Yehowa hesubɔe o hã ɖe? Tafe la wɔe be woate ŋu afɔ ame siwo ku la ɖe tsitre. Mía Fofo lɔ̃ame si le dziƒo la afɔ wo ɖe tsitre ahana mɔnukpɔkpɔ wo be woasrɔ̃ nu tso eƒe tameɖoɖo ŋu ale be woakpɔ agbe mavɔ. (Dɔw. 24:15) Yehowa di be amegbetɔwo nanɔ agbe, ke menye be woaku o. Esi Yehowa nye Agbedzɔƒe ta la, anye ame siwo katã woafɔ ɖe tsitre la Fofo. (Ps. 36:9) Eya ta, aleke gbegbe wòsɔe nye esi be Yesu fia mí be míado gbe ɖa agblɔ be: “Mía Fofo si le dziƒowo”! (Mat. 6:9) Yehowa na ŋusẽ Yesu be wòawɔ akpa vevi aɖe le ame siwo ku la fɔfɔ me. (Yoh. 6:40, 44) Yesu si nye “tsitretsitsi la kple agbe la” afɔ ame siwo ku la ɖe tsitre le Paradisoa me.—Yoh. 11:25.\n11. Nu kae nye Mawu ƒe lɔlɔ̃nu na “ameha gã” la?\n11 Menye ame ʋɛ aɖewo koe Yehowa ƒe dɔmenyonyo la aɖe vi na o, elabe Yesu gblɔ be: “Ame sia ame si wɔa Mawu ƒe lɔlɔ̃nu la, eyae nye nɔvinyeŋutsu kple nɔvinyenyɔnu kpakple danye.” (Marko 3:35) Mawu ƒe lɔlɔ̃nue nye be “ameha gã” aɖe si xexlẽme meli na o, siwo tso dukɔ sia dukɔ, to sia to kple gbegbɔgblɔ sia gbegbɔgblɔ me nava nye ye subɔlawo. Ame siwo xɔ Kristo ƒe tafevɔsaa dzi se hewɔa Mawu ƒe lɔlɔ̃nu la ado ɣli agblɔ be: “Míaƒe xɔname tso mía Mawu, ame si bɔbɔ nɔ fiazikpui la dzi kple Alẽvi la gbɔ.”—Nyaɖ. 7:9, 10.\n12. Aleke tame si Yehowa ɖo ɖe amegbetɔ toɖolawo ŋu la dze ƒãa le kpɔɖeŋugbedodoɖaa me?\n12 Tame si Yehowa ɖo ɖe amegbetɔ toɖolawo ŋu la dze ƒãa le nu siwo Yesu fia mí le kpɔɖeŋugbedodoɖaa me be míabia la me. Le ɖekawɔwɔ me kple gbedodoɖa ma la, míedi be míawɔ nu sia nu si míate ŋui akɔ Yehowa ƒe ŋkɔa ŋu ahade bubu eŋu. (Yes. 8:13) Yesu ƒe ŋkɔa gɔmee nye “Yehowa Nye Xɔname,” eye ɖeɖe si míakpɔ to tafea dzi la anye bubu kple kafukafu na Yehowa ƒe ŋkɔa. Woato Mawu Fiaɖuƒea dzi awɔ tafe la ƒe viɖewo ŋu dɔ na amegbetɔ toɖolawo. Vavãe, kpɔɖeŋugbedodoɖaa ka ɖe edzi na mí be naneke mate ŋu awɔe be Mawu ƒe lɔlɔ̃nu nado kpo emevava o.—Ps. 135:6; Yes. 46:9, 10.\nÐEE FIA BE YEKPƆ ŊUDZEDZE ÐE TAFE LA ŊU\n13. Nu kae míaƒe nyɔnyrɔxɔxɔ ɖena fiana?\n13 Mɔ vevi aɖe si dzi míato aɖee afia be míekpɔ ŋudzedze ɖe tafea ŋue nye be míana ale si míexɔ tafea dzi se la naʋã mí míaɖe adzɔgbe na Yehowa ahaxɔ nyɔnyrɔ. Míaƒe nyɔnyrɔxɔxɔ ɖenɛ fiana be “Yehowa tɔe míenye.” (Rom. 14:8) Ne míexɔ nyɔnyrɔ la, enye kukuɖeɖe na Mawu be wòana dzitsinya nyui nanɔ mía si. (1 Pet. 3:21) Yehowa lɔ̃na ɖe míaƒe biabiaa dzi hekɔa mía ŋu to Kristo ƒe vɔsaa ƒe ʋu si klɔa nu vɔ̃wo ɖa la dzi. Míeka ɖe edzi bliboe be ana nu siwo katã ƒe ŋugbe wòdo be yeana mí la nasu mía si.—Rom. 8:32.\nMɔ kawo dzie míetona ɖenɛ fiana be míekpɔ ŋudzedze ɖe tafe la ŋu? (Kpɔ memama 13, 14)\n14. Nu ka tae wode se na mí be míalɔ̃ mía haviwo?\n14 Mɔ bubu ka dzie míegaɖenɛ fiana le be míekpɔ ŋudzedze ɖe tafe la ŋu? Esi wònye be lɔlɔ̃e ʋãa Yehowa wòwɔa nu sia nu ta la, eƒe lɔlɔ̃nue nye be lɔlɔ̃ nanye ye subɔlawo katã ƒe nɔnɔme vevitɔ. (1 Yoh. 4:8-11) Ne míelɔ̃a mía havi la, míeɖenɛ fiana be míedi be míanye ‘mía Fofo si le dziƒowo la ƒe viwo.’ (Mat. 5:43-48) Sedede gãtɔ kple gbãtɔe nye be míalɔ̃ Yehowa, eye esi kplɔe ɖoe nye be míalɔ̃ mía havi. (Mat. 22:37-40) Mɔ vevi aɖe si dzi míetona wɔa havilɔlɔ̃ ƒe sededea dzie nye gbeƒãɖeɖe Mawu Fiaɖuƒe ŋuti nya nyuia. Ne míelɔ̃a mía havi amegbetɔwo la, míeɖea Mawu ƒe ŋutikɔkɔe fiana. Le nyateƒe me la, ne míewɔa sedede si nye be míalɔ̃ amewo, vevietɔ mía nɔvi Kristotɔwo dzi la, lɔlɔ̃ na Mawu ‘dea blibo le mía me.’—1 Yoh. 4:12, 20.\nTAFE LA NANA ‘MÍEKPƆA DZIDZEMEƔIWO’ TSO YEHOWA GBƆ\n15. (a) Aleke Yehowa le mía yram egbea? (b) Yayra kawoe míakpɔ le etsɔme?\n15 Mɔnukpɔkpɔa le ʋuʋu ɖi be ne míexɔ tafea dzi se la, Yehowa atsɔ míaƒe nu vɔ̃wo ake mí keŋkeŋ. Mawu ƒe Nya la ka ɖe edzi na mí be ate ŋu ‘atutu míaƒe nu vɔ̃wo ɖa.’ (Xlẽ Dɔwɔwɔwo 3:19-21.) Abe ale si míedzro eme va yi enea, le tafea ta la, Yehowa xɔ esubɔla siwo wotsɔ gbɔgbɔ si ami na la wozu viawo. (Rom. 8:15-17) Ele ‘alẽ bubuawo’ me tɔwo hã kpem be woava nye yeƒe ƒomea ƒe akpa si le anyigba dzi la me tɔwo. Ne wova de blibo vɔ la, woato dodokpɔ mamlɛa me. Ne wowɔ nuteƒe na Yehowa le dodokpɔ ma me la, ekema axɔ woawo hã woazu viawo. (Rom. 8:20, 21; Nyaɖ. 20:7-9) Lɔlɔ̃ si le Yehowa si na viawo la nu metsina gbeɖe o. Tafea ƒe viɖewo anɔ anyi tegbee. (Heb. 9:12) Asixɔxɔ si le nunana sia ŋu la nu mayi gbeɖe o. Ame alo ŋusẽtɔ aɖeke mate ŋu axɔe le mía si o.\n16. Aleke tafea ana míakpɔ ablɔɖe vavã?\n16 Naneke meli si Abosam ate ŋu awɔ atsɔ axe mɔ na ame siwo katã trɔ dzi me vavã la be woagava nye Yehowa ƒe ƒomea me tɔwo o. Yesu va anyigba dzi va ku “zi ɖeka ɖe ɣeyiɣiawo katã nu.” Eya ta mahiã be woagaxe tafe la ake o. (Heb. 9:24-26) Adam he ku vɛ na mí, gake Yesu ƒe tafea he agbe mavɔ vɛ na mí. Kristo ƒe tafevɔsaa wɔe be míeganye kluviwo na xexe sia si le Satana ƒe ŋusẽ te la o, eye míevo tso vɔvɔ̃ na ku si me.—Heb. 2:14, 15.\n17. Vi kae Yehowa ƒe lɔlɔ̃ aɖe na wò?\n17 Kakaɖedzi blibo le Mawu ƒe ŋugbedodowo ŋu. Ale si ko eƒe se siwo fiaa mɔ nuwɔwɔwo la li tegbee la, nenema kee Yehowa hã magblẽ mí ɖi gbeɖe o. Yehowa metrɔna o. (Mal. 3:6) Menye agbe koe Yehowa na mí o. Ke elɔ̃ mí hã. “Míeva nya ale si gbegbe Mawu lɔ̃ míi, eye míexɔ esia dzi se hã. Mawu nye lɔlɔ̃.” (1 Yoh. 4:16) Woatrɔ anyigba bliboa wòazu paradiso nyui aɖe, eye ame sia ame si anɔ anyigba dzi la aɖe Mawu ƒe lɔlɔ̃ afia. Mina míawɔ ɖeka kple Mawu ƒe dɔla wɔnuteƒe siwo le dziƒo ahakɔ gbe dzi adzi ha be: “Mía Mawu la tɔ nanye kafukafu, ŋutikɔkɔe, nunya, akpedada, bubu, ŋusẽ kple ŋutete tso mavɔ me yi mavɔ me. Amen.”—Nyaɖ. 7:12.\nƉoe Ɖe Amewo Ɖoe Ɖe Amewo Tafe La—‘Nunana Blibo’ Wònye Tso Fofo La Gbɔ\nYehowa Ƒe Tameɖoɖoa Ava Eme!\nAGBEMEŊUTINYA Míekpɔ Mawu Ƒe Amenuveve Teƒe Le Mɔ Geɖe Nu\nYehowae Kplɔa Eƒe Amewo\nAme Kae Le Mawu Ƒe Amewo Kplɔm Egbea?\nNU NYUI SIWO LE MÍAƑE NUDZRAÐOƑE “Mɔ Aɖeke Megblẽ Akpa Alo Didi Akpa O”\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA February 2017\nOdio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA February 2017\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA February 2017\nGBETAKPƆXƆ—TATA SI MÍESRƆ̃NA February 2017


Russia Xe Mɔ Ðe Yehowa Ðasefo Siwo Le Samara Ƒe Dɔwɔha Si Le Se Nu La Nu\nGBE BUBU Afrikaans Albanian Armenian Azerbaijani China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Greek Hungarian Indonesian Italian Japanese Korean Lithuanian Malagasy Norwegian Polish Portuguese Romanian Russian Sepedi Serbian Serbian (Roman) Slovak Slovenian Spanish Swahili Swedish Tagalog Turkish Ukrainian Xhosa\nJANUARY (DZOVE) 23, 2015\nLe November (Adeɛmekpɔxe) 12, 2014 dzi la, Russia Ʋɔnudrɔ̃ƒe Kɔkɔtɔ da asi ɖe nutomeʋɔnudrɔ̃ƒe aɖe ƒe nyametsotso dzi be woabu Yehowa Ðasefowo ƒe Samara Nutoa Me Mawusubɔsubɔha be edea aglãdzedze ƒe dzi ƒo. Samara nutoa ƒe ʋɔnudrɔ̃la amesamala tsɔ nya ɖe Yehowa Ðasefowo ƒe mawusubɔsubɔha ŋu le ƒe 2014 me esi setɔwo na woyi ɖaka akpata aɖe si Ðasefoawo haya hena mawusubɔsubɔ ƒe kpekpe aɖe wɔwɔ eye woawo ŋutɔwo be yewoke ɖe mawusubɔsubɔgbalẽ siwo nu dziɖuɖua de se ɖo le dukɔa me godoo la dometɔ ʋɛ aɖewo ŋu. Dziɖuɖu bu agbalẽ siawo do ŋgɔ va yi be wodea aglãdzedze ƒe dzi ƒo eye wòbu wo de Agbalẽ Siwo Dziɖuɖua Buna Be Wodea Aglãdzedze Ƒe Dzi Ƒo la dome. * Ke hã Ðasefo siwo le Samara wɔ ɖe Russia ʋɔnudrɔ̃ƒea ƒe sededea dzi heɖe agbalẽ mawo ɖa le teƒe si wohaya hena tadedeagu la.\nÐasefowo gblɔ le nutomeʋɔnudrɔ̃ƒea kple Ʋɔnudrɔ̃ƒe Kɔkɔtɔ la siaa be kpovitɔ siwo va ka teƒea la ŋutɔwoe tsɔ agbalẽawo da ɖe afi ma ale be woadi nya na yewo. Ðasefoawo gblɔ hã be Europa Amegbetɔ Ƒe Gomenɔamesiwo Ŋuti Ʋɔnudrɔ̃ƒe la le nya drɔ̃m tso Russia ʋɔnudrɔ̃ƒe ƒe se aɖe si wòde va yi be woaxe mɔ ɖe yewoƒe agbalẽ aɖewo nu la ŋu be woakpɔe ɖa be ele se nu mahã. Eye Ðasefoawo gagblɔ hã be ne wotsɔe be nya si gblɔm Samara amesamalaa le be yewotsɔ agbalẽ siwo nu woxe mɔ ɖo yi teƒea nye nyateƒe hã la, tohehe ma gbegbe nu sẽ akpa na agɔdzedze sue ma. Agbalẽ siwo nu wode se ɖo dzadzra ɖo nye agɔdzedze le setɔwo dzi, eye to si wòle be woahe na Yehowa Ðasefowo le go sia mee nye be woado fe na wo loo alo aɖo asi woƒe dɔa dzi hena ɣeyiɣi aɖe ko, ke menye be wòaxe mɔ ɖe woƒe dɔa nu keŋkeŋ o. Ke hã Ʋɔnudrɔ̃ƒe Kɔkɔtɔa ƒo nya siawo katã ƒu gbe.\nMɔxexe Ðe Dɔwɔha Si Le Se Nu La Nu—Esusɔ Vie Woatsɔ Nya Ðe Wo Nu Be Wonye Nu Vlo Wɔlawo?\nMɔxexe ɖe Yehowa Ðasefowo ƒe dɔ nu le Samara sɔ kple nya si wodrɔ̃ le Taganrog, afi si Rostov Nutomeʋɔnudrɔ̃ƒe bia be woaxe mɔ ɖe Ðasefowo ƒe dɔ nu le le ƒe 2009 me hebu wo be wodea aglãdzedze ƒe dzi ƒo. Le nyametsotso ma megbe la, Taganrog dziɖuɖumegãwo gblɔ be nyametsotso ma fia zi ɖeka be woxe mɔ ɖe Yehowa Ðasefowo ƒe dɔa nu le nutoa me. Wotso Ðasefo wuiade nu le Taganrog be wonye nu vlo wɔlawo le ƒe 2013 me le esi wole gome kpɔm le woƒe subɔsubɔwɔnawo me dzaa ko ta, evɔ Yehowa Ðasefo siwo le xexea me ƒe teƒe bubuwo kple Samara siaa kpɔa gome le subɔsubɔwɔna mawo ke me. Wodo fe gbogbo aɖe na Ðasefo adre, eye wobia be woalé wo dometɔ ene siwo nye hamemetsitsiwo ade ga hena ɣeyiɣi didi aɖe. Gake ʋɔnudrɔ̃laa te fli ɖe fe si wodo na wo la me elabena nyagɔmekukua kple nyadɔdrɔ̃a siaa gbɔ ɣeyiɣi si sea bia la nu, eye wòɖo asi fɔ si wobu wo la dzi gbɔ. Ðasefoawo bia be woagbugbɔ nyaa adrɔ̃ na yewo, eye le December (Dzome) 12, 2014 dzi la, Rostov Nutomeʋɔnudrɔ̃ƒea ɖe gbe be ʋɔnudrɔ̃la yeye nagbugbɔ nyaa adrɔ̃.\nYehowa Ðasefo 1,500 siwo le Samara nutoa me le afɔku me fifia, elabe woate ŋu atsɔ nya ɖe wo ŋu be wonye nu vlo wɔlawo le gomekpɔkpɔ le woƒe mawusubɔsubɔwɔnawo me dzaa ko ta. Afi kae wòava wu enu ɖo? Russian dziɖuɖumegãwo gale nya gɔme kum tso Ðasefoawo ƒe mawusubɔsubɔha ƒe dɔwɔha siwo le dukɔa ƒe nuto vovovowo me hã ŋu. Ame aɖeke mekpɔ nya ŋusẽ si ŋutasẽnuwɔna siawo akpɔ ɖe Ðasefo 180,000 siwo le Russia-dukɔa me dzi haɖe o. Ke hã Russia Ʋɔnudrɔ̃ƒe Kɔkɔtɔ de nu gã aɖe tsi si ate ŋu agblẽ nu le Yehowa Ðasefowo kple subɔsubɔha sue bubuwo ƒe mawusubɔsubɔ ƒe ablɔɖe ŋu.\n^ mm. 2 Va se ɖe egbea la, wobu Yehowa Ðasefowo ƒe mawusubɔsubɔgbalẽ 73 de Agbalẽ Siwo Dziɖuɖua Buna Be Wodea Aglãdzedze Ƒe Dzi Ƒo dome. Agbalẽ siwo wokpɔ le teƒe si Ðasefoawo haya le Samara la dometɔ ɖekae nye Subɔ Mawu Vavã Ðeka Kolia La. Wotae le gbegbɔgblɔ 158 me eye woma ɖekaɖeka 23,970,207 na amewo le xexea me godoo. Bubu hãe nye Sidzedze si Kplɔa Ame Yia Agbe Mavɔ Me, ele gbegbɔgblɔ 166 me eye woma ɖekaɖeka 100,944,355 na amewo le xexea me godoo. Yehowa Ðasefowo meda asi ɖe Russia ʋɔnudrɔ̃ƒea ƒe nyametsotso be agbalẽ siawo dea aglãdzedze ƒe dzi ƒo la dzi o, eye wotsɔ nya la yi Europa Amegbetɔ Ƒe Gomenɔamesiwo Ŋuti Ʋɔnudrɔ̃ƒe be woadrɔ̃e na yewo.


Ke esi farisitɔwo se bena, ede ga nu na zadukitɔwo la, woƒo wo ɖokui nu ƒu ɖe afi ɖeka. Eye wo dome ame ɖeka, si nye sefiala la, biae hele etem kpo bena: Nufiala, se ka nye vevito le sea me mahã? Eye wògblɔ nɛ bena: „Lɔ̃ Aƒetɔ, wò Mawu, kple wò dzi blibo kple wò luʋɔ blibo kpakple wò tamesusu blibo.“ Esia enye se gbãtɔ, si le vevie. Eye evelia, si ɖii la, enye bena: „Lɔ̃ hawòvi abe wò ŋutɔ ɖokuiwò ene.“ Se blibo la katã kple nyagblɔɖilawo ku ɖe nenem se eve siawo ŋuti.\n Eye kpɔ ɖa, amea ɖe va egbɔ gblɔ nɛ bena: Nufiala, nu nyui ka mawɔ, ne makpɔ agbe mavɔ mahã? Eye wògblɔ nɛ bena: Nuka nèle biayem le nyuie ŋuti mahã? Amea ɖeke mele nyuie o negbe Mawu ɖeka ko; ke ne èle didim bena, yeayi ɖe agbe la me la, lé seawo me ɖe asi. Eye wòbena: Kawoe? Yesu gblɔ nɛ bena: Megawu ame o. Megawɔ ahasi o. Megafi fi o; Megaɖi aʋatsoɖase o. Bu fofowò kple dawò, eye nalɔ̃ hawòvi abe wò ŋutɔ ɖokuiwò ene.\n Mikpɔ mia ɖokui dzi nyuie le amewo ŋuti; elabena woade mi asi na ʋɔnudrɔ̃lawo, eye woaƒo mi kple atam le woƒe ƒuƒoƒewo; eye woakplɔ mi ayi ɖe mɔ̃mefiawo kple fiawo ƒe ŋku me le tanye, ne wòanye ɖaseɖiɖi na woa kple trɔ̃subɔlawo. Eye ne wode mi asi la, migaɖe fu na mia ɖokui be, aleke alo nuka gblɔ ge míala o; elabena le nenem gaƒoƒo ma me la woana nusi ke gblɔ ge míala la mi. Elabena menye miawoe nye amesiwo le nu ƒom o; ke boŋ mia Fofo ƒe Gbɔgbɔ lae nye amesi le nu ƒom le mia me? Nɔvi lade nɔvi ku me, eye fofo lade vi asi, ɖeviwo latsi tre ɖe dzilawo ŋuti, eve woatsɔ wo ana woawu Eye wo katã woalé mi ɖe ke me le nye ŋkɔ la ŋuti; ke amesi ke ado dzi vevie vaseɖe nuwuwu la, eya lakpɔ ɖeɖe.\n Miganyi naneke ƒe fe le amea ɖeke si o, negbe mía nɔewo lɔlɔ̃ ƒe fe ko; elabena amesi ke le ame bubu lɔm la, ewu se la nu. Elabena nya, si woŋlɔ ɖi bena: „Megawɔ ahasi o; megawu ame o; megafi fi o; megabiã ŋu o;“ eye ne se bubua ɖe gali la, ƒe ta le nya sia me be: „Lɔ̃ hawòvi abe ɖokuiwò ene!“ Lɔlɔ̃ la mewɔa vɔ̃ ɖe amehavi ŋuti o; eyata lɔlɔ̃ lae nye sedziwɔwɔ. Eye miwɔ esia, elabena mienyã ɣeyiɣi la kɔte bena, gaƒoƒo la de vɔ bena, miafɔ tso alɔ̃ me; elabena azɔ la agbexɔxɔa tu mi wu tsã, esime miexɔ se la. Zã la va yi vɔ, eye ŋu le kekem! Azɔ la minɛ miaɖe viviti me dɔwɔwɔwo ɖa, eye miado kekeli ƒe aʋawɔnuwo! Minɛ míazɔ nyuie, abe alesi dze le ŋkeke me ene, menye le aglotutuwo kple ahamumuwo, menye le ahasi wɔwɔwo kple hadzedzewo, menye le dzrewɔwɔ kple ŋuʋaʋã me o; hafi mido Aƒetɔ Yesu Kristo boŋ, eye migana beléle na ŋutilã nazu nudzodzrowo yomenɔnɔ o.\n Eye agbalẽfialawo dometɔ ɖeka va, amesi se woƒe nusesẽwɔwɔ la; esi wonyae bena, eɖo ŋu na wo nyuie la, ebiae bena: Seawo katã dome la kae nye gbãtɔ mahã? Yesu ɖo eŋu bena: Gbãtɔ enye: Israel, ɖo to, Aƒetɔ, miaƒe Mawu la, Aƒetɔ ɖeka wònye. Eye nalɔ̃ Aƒetɔ, wò Mawu la, kple wò dzi blibo kple wò luʋɔ blibo kple wò tamesusu blibo kpakple wò ŋusẽ blibo, esia nye se gbãtɔ. Evelia nye esia bena: Nalɔ̃ hawòvi abe ɖokuiwò ene. Se bubua ɖeke meli, si lolo wu esiawo o. Eye agbalẽfiala la gblɔ nɛ bena: Nufiala, ègblɔe nyuie le nyateƒe nu bena: Ɖeka eli, eye bubua ɖeke meli o, negbe eya ko; eye be woalɔ̃e kple dzi blibo kple gɔmesese blibo kple luʋɔ blibo kple ŋusẽ blibo, eye be woalɔ̃ ame havi abe ame ŋutɔ ɖokui ene la, le wu numemewo kple vɔsasawo katã. Esi Yesu kpɔ bena, eɖo ŋu na ye nunyatɔe la, egblɔ nɛ bena: Wò la mèle adzɔge tso mawufiaɖuƒe la gbɔ o. Tso esia dzi la amea ɖeke medo dzi bia nyaa ɖekee o.\nEye wono Yehowa gbɔ afima ŋkeke blane kple zã blane sɔŋ, abolo maɖumaɖu kple tsi manomanoe. Eye woŋlɔ nubabla ƒe nya ewoawo ɖe kpeawo dzi.\nEka eƒe nubabla la ta na mi, si enye se ewo, siwo wòde, be miawɔ la, eye woŋlɔ wo ɖe kpe eve dzi.\nEye woŋlɔ nya ewoawo, siwo Yehowa gblɔ na mi tso to la dzi le dzo me le takpegbe la, ɖe kpeawo dzi abe tsã ene, eye Yehowa tsɔ wo de asi nam.\n Mawu bubua ɖeke megana asiwò kpe ɖe ŋunye o. Megawɔ legbaa ɖeke na ɖokuiwò ɖe nusiwo le dziƒo afime kple anyigba dzi afi kpakple tsiwo me le anyigba dzi la, ƒe nɔnɔme ŋu o. Megade ta agu na wo o, eye megasubɔ wo o, elabena nye Yehowa, wò Mawu la, Mawu ʋãŋu menye, amesi ɖoa fofowo ƒe vodada teƒe na vi, siwo léa fum la, vaseɖe dzidzime etɔ̃lia kple enelia dzi; ke mevea ame akpe nane, siwo lɔ̃am, eye wòwɔa nye sewo dzi la nu. Megayɔ Yehowa, wò Mawu, ƒe ŋkɔ yakatsyɔ o, elabena Yehowa magbe tohehe na amesi yɔ eƒe ŋkɔ yakatsyɔ la o. Ɖo ŋku dzudzɔgbe la dzi, ne nawɔe kɔkɔe, abe alesi Yehowa, wo Mawu, de se na wò ene. Ŋkeke adee nawɔ do, eye nawɔ ŋuwò dɔwo katã; ke ŋkeke adrelia enye dzudzɔgbe na Yehowa, wò Mawu la, megawɔ dɔa ɖeke le edzi o, eɖanye wò ŋutɔ, viwòŋutsu alo viwònyɔnu o, eɖanye wò dɔlaŋutsu alo wò dɔlanyɔnu o, eɖanye wò nyitsu, wò tedzi, wò lãwo katã alo amedzro, si dze wò du me la o, bena wò dɔlaŋutsu kple wò dɔlanyɔnu nagbɔ ɖe me abe wò ŋuta ke ene. Ɖo ŋku edzi be, ènye kluvi le Egipte-nyigba dzi kpɔ, eye Yehowa, wò Mawu, tso asi sesẽ kple abɔ, si wodo ɖe dzi, kplɔ wò tso afima; eyata Yehowa, wò Mawu, de se na wò be, nadzra dzudzɔgbe la ɖo. Bu fofowò kple dawo, abe alesi Yehowa, wò Mawu, ɖe se na wò ene, bena nanɔ agbe didie, eye wòanyo na wò le anyigba, si Yehowa, wò Mawu, le na wò ge la dzi. Megawu ame o. Megawɔ ahasi o. Megafi fi o. Megaɖi aʋatsoɖase le hawòvi ŋuti o. Hawòvi srɔ̃ megabiã ŋu na wò o, eye hawòvi ƒe aƒe kple eƒe agble, eƒe dɔlaŋutsu kple eƒe dɔlanyɔnu, eƒe nyitsu kple eƒe tedzi kpakple nusianu, si nye hawòvi to la, ƒe ɖeke megabiã ŋu na wò o. Nya siawo Yehowa gblɔ kple gbe sesẽ tso to la dzi na miaƒe ameha blibo la le dzo, alilikpo kple viviti me, eye megagblɔ ɖeke kpe ɖe wo ŋu o, eye wòŋlɔ wo ɖe kpe eve dzi hetsɔ nam. Esi miese gbea tso vivitia me, eye dzo de dzi le to la ŋu miekpɔ la, tete miaƒe toawo ƒe amegãwo kple ame tsitsiwo va gbɔnye, eye wogblɔ bena: Yehowa, mía Mawu, na miekpɔ eƒe ŋutikɔkɔe kple gãnyenye, eye miese eƒe gbe tso dzo la me; egbe miekpɔ bena, Mawu ƒo nu kple amegbetɔ tso wogale agbe. Ke nukaŋuti miaku azɔ? Elabena dzo gã sia afiã mi; nenye be, míegale Yehowa, mía Mawu, ƒe gbe sem ko la, míava ku.\nekema gblɔ na viwò bena: Míenye kluviwo na Farao le Egipte kpɔ, eye Yehowa tsɔ asi sesẽ kplɔ mi tso Egipte,\n Eye Yehowa gblɔ nam ɣemaɣi bena: Kpa kpe eve abe gbãtɔwo ene, eye nava gbɔnye le to la dzi, eye natsɔ ʋuƒo akpa aɖaka, ne maŋlɔ nya, siwo nɔ kpe gbãtɔ, siwo nègbã dzi la, ɖe wo dzi, eye natsɔ wo ade aɖaka la me. Tete metsɔ xé kpa aɖaka la, eye mekpa kpe eve abe gbãtɔwo ene, eye metsɔ kpe eveawo ɖe asi helia to la. Eye woŋlɔ nya ewoawo, siwo Yehowa gblɔ na mi tso to la dzi le dzo me le takpegbe la, ɖe kpeawo dzi abe tsã ene, eye Yehowa tsɔ wo de asi nam. Tete megbugbɔ heɖi tso to la dzi, eye metsɔ kpeawo ɖe aɖaka, si mewo la me, eye wotsi afima, abe alesi Yehowa ɖe se nam ene.\n Eye Mawu to nya siawo katã bena: Nyee nye Yehowa wò Mawu, si kplɔ wò tso kluvinyenyeƒe me le Egipte-nyigba dzi. Mawu bubua ɖeke megunɔ asiwò kpe ɖe ŋunye o. Megawɔ legbaa ɖeke na ɖokuiwò o. Megawɔ nusiwo le dziƒo, alo nusiwo le anyigba dzi, alo nusiwo le tsi me le anyigba te la, ƒe nɔnɔme o. Megade ta agu na wo o, eye megasubɔ wo o, elabena nye Yehowa, wò Mawu la, Mawu ʋãŋu menye, amesi ɖoa fofowo ƒe vodada teƒe na ɖevi, siwo léa tum la, vaseɖe dzidzime etɔ̃lia kple enelia dzi; ke mevea ame akpe nane, siwo lɔ̃am, eye wowɔa nye seawo dzi la nu. Megayɔ Yehowa, wo Mawu, ƒe ŋkɔ yakayaka o, elabena Yehowa magbe tohehe na amesi yɔa eƒe ŋkɔ dzodzro la o. Ɖo ŋku dzudzɔgbe la dzi, ne nawɔe kɔkɔe. Ŋkeke ade nawɔ dɔ, eye nawɔ ŋuwò dowo katã. Ke ŋkeke adrelia enye dzudzɔgbe na Yehowa, wò Mawu la; megawɔ dɔa ɖeke le edzi o, eɖanye wò ŋutɔ, viwòŋutsu alo viwònyɔnu o, eɖanye wò dɔlaŋutsu, wò dɔlanyɔnu, wò lã, alo wò amedzro, si dzewo du me la o. Elabena ŋkeke ade mee Yehowa wɔ dzi kple anyigba, atsiaƒu kple nusiwo katã le eme, eye wòdzudzɔ eɖokui le ŋkeke adreagbe. Eyata Yehowa yra dzudzɔgbe la, eye wòwɔe kɔkɔe. Bu fofowò kple dawo, bena nanɔ agbe didie le anyigba, si Yehowa, wò Mawu, ana wò la dzi. Megawu ame o. Megawɔ ahasi o. Megafi fi o. Megaɖi aʋatsoɖase le hawòvi ŋuti o. Megabiã ŋu ɖe hawòvi ƒe aƒe dzi o. Megabiã ŋu ɖe hawòvi srɔ̃, eƒe dɔlaŋutsu alo eƒe dɔlanyɔnu, eƒe nyi alo eƒe tedzi, alo nusianu, si nye hawòvi to la ƒe ɖeke dzi o.\nEye Yehowa gblɔ na Mose bena: Va gbɔnye le to la dzi, eye natsi anyi, ne matsɔ kpe, siwo dzi meŋlɔ ɖoɖoawo kple seawo ɖo, bena nafia wo la, na wo!\n Eɖo ŋu bena: Kpɔ ɖa, mebia nu kpli wò le wò dukɔ blibo la ŋku me, eye mawɔ nukunu, siwo womewɔ le anyigba blibo la dzi kple dukɔwo katã dome kpɔ o la: eye dukɔ blibo, si dome nèle la, akpɔ Yehowa ƒe nukunuwo, elabena nusi mawɔ kpli wò la, adzi ŋɔ. Dzra se, siwo maɖe na wò egbe la ɖo. Kpɔ ɖa, manyã Amoritɔwo, Kanaanitɔwo, Xititɔwo, Perizitɔwo, Xiwitɔwo kple Yebusitɔwo le ŋgɔwò. Kpɔ nyuie, bena magabla nu kple anyigbadzitɔ, siwo gbɔ nava la o, be womaganɔ mia dome atrɔ zu mɔ na mi o. Ke boŋ mímu woƒe vɔsamlekpuiwo, migbã woƒe legbawo, eye milã woƒe Aseratiwo ƒu anyi. Megade ta agu na mawu bubuwo o, elabena Yehowa enye ŋuʋãla, eƒe ŋkɔe nye Mawu ŋuʋãla. Megabla nu kple anyigbadzitɔwo gbeɖegbeɖe o; elabena ne wole woƒe mawunuwo wɔm, eye wosa vo na woƒe mawuwo la, ekema woayɔ wò, be nava du woƒe vɔsanuawo, eye naɖe woƒe vinyɔnuwo na viwòŋutsuwo; eye ne woƒe vinyɔnuwo le woƒe mawunuwo wɔm la, ekema woana be, viwòŋutsuwo hã nasubɔ woƒe mawuwo. Megake mawu na ɖokuiwò o! Ɖo ŋku abolo-maʋamaʋã-ŋkekenyuie la dzi. Ŋkeke adre sɔŋ naɖu abolo maʋamaʋã le nuŋeɣleti ƒe ŋkeke, si woɖo la dzi, abe alesi mede se na wò ene; elabena nuŋeɣleti la dzi nèʋu tso Egipte. Nusianu, si aʋu dɔnu na dada la, tanyee; lãwo ƒe ŋgɔgbevi, siwo nye atsu, eɖanye nyi alo alẽ o, tanyee. Ke natsɔ alẽ èɖuɖɔ tedzi ƒe ŋgɔgbevii, ne mèɖudɔe o la, naŋe kɔ nɛ. Ɖuɖɔ wò ŋgɔgbeviŋutsuwo katã ta. Womava ŋkunye me asi gbɔlo o. Ŋkeke ade nawɔ da, ke nadzudzɔ le ŋkeke adreagbe; eɖanye agbleŋlɔɣi alo nuŋeɣi o, dzudzɔ ɖokuiwò. Ɖu kwasiɖawo ƒe ŋkekenyuie, si enye lu gbãtɔwo ŋeŋe ƒe ŋkekenyuie la; emegbe naɖu avaɖoɖoŋkekenyuie le ƒe la ƒe nuwuwu. Wò ŋutsuwo katã nava Aƒetɔ Yehowa, Israel ƒe Mawu la, ŋku me zi etɔ̃ le ƒe ɖeka me. Manyã dukɔwo le ŋgɔwò, eye makeke wò liƒowo ɖe nu; ke ne èyi Yehowa wò Mawu ƒe ŋku me zi etɔ le ƒe ɖeka me la, wò anyigba madzro amea ɖeke o. Megatsɔ nye vɔsalã ƒe ʋu sa vɔe le afisi amɔwɔ ʋaʋã le o, eye megagblẽ ŋutitotoŋkekenyuie ƒe vɔsalã ɖi ŋu nake ɖe edzi o. Wò agblemenu gbãfa, siwo nèƒã la, natso ava Yehowa, wò Mawu ƒe me. Megaɖa gbɔ̃vi le dada ƒe notsi me o. Eye Yehowa gblɔ na Mose bena: Ŋlɔ nya siawo ɖi; elabena nya siawo dzi mebia nu kpli wò kpakple Israel-viwo ɖo. Eye wono Yehowa gbɔ afima ŋkeke blane kple zã blane sɔŋ, abolo maɖumaɖu kple tsi manomanoe. Eye woŋlɔ nubabla ƒe nya ewoawo ɖe kpeawo dzi. Esi Mose di tso Sinai-toa dzi la, kpe eveawo, siwo dzi sea le la, le esi. Esi Mose ɖi tso toa dzi la, menyae bena, esi wòƒo nu kple ye la, yeƒe mo de asi keklẽ me o.\n5 Mose ๖:๔-๙\n Israel, see, Yehowa, mía Mawu la, Yehowa ɖeka koe! Eyata tsɔ wò dzi blibo kple wò luʋɔ blibo kpakple wò ŋusẽ katã lɔ̃ Yehowa, wo Mawu la. Eye nya, siwo megblɔ na wò egbe la, natsi dzi me na wò. Ku wo ɖe to me na viwòwo, eye naƒo nu le wo ŋu, ne èbɔbɔ nɔ aƒewò me, alo nèle mo dzi, ne èmlɔ anyi, alo nèfɔ. Bla wo ɖe wò asi ŋu abe dzesi ene, eye bla wo ɖe ŋgonu le ŋudome; ŋlɔ wo ɖe wò xɔ ƒe ʋɔtrutiwo kple wò agbowo nu.\n Nyee nye Yehowa wò Mawu, si kplɔ wò tso kluvinyenyeƒe me le Egipte-nyigba dzi. Mawu bubua ɖeke megunɔ asiwò kpe ɖe ŋunye o. Megawɔ legbaa ɖeke na ɖokuiwò o. Megawɔ nusiwo le dziƒo, alo nusiwo le anyigba dzi, alo nusiwo le tsi me le anyigba te la, ƒe nɔnɔme o. Megade ta agu na wo o, eye megasubɔ wo o, elabena nye Yehowa, wò Mawu la, Mawu ʋãŋu menye, amesi ɖoa fofowo ƒe vodada teƒe na ɖevi, siwo léa tum la, vaseɖe dzidzime etɔ̃lia kple enelia dzi; ke mevea ame akpe nane, siwo lɔ̃am, eye wowɔa nye seawo dzi la nu. Megayɔ Yehowa, wo Mawu, ƒe ŋkɔ yakayaka o, elabena Yehowa magbe tohehe na amesi yɔa eƒe ŋkɔ dzodzro la o. Ɖo ŋku dzudzɔgbe la dzi, ne nawɔe kɔkɔe. Ŋkeke ade nawɔ dɔ, eye nawɔ ŋuwò dowo katã. Ke ŋkeke adrelia enye dzudzɔgbe na Yehowa, wò Mawu la; megawɔ dɔa ɖeke le edzi o, eɖanye wò ŋutɔ, viwòŋutsu alo viwònyɔnu o, eɖanye wò dɔlaŋutsu, wò dɔlanyɔnu, wò lã, alo wò amedzro, si dzewo du me la o. Elabena ŋkeke ade mee Yehowa wɔ dzi kple anyigba, atsiaƒu kple nusiwo katã le eme, eye wòdzudzɔ eɖokui le ŋkeke adreagbe. Eyata Yehowa yra dzudzɔgbe la, eye wòwɔe kɔkɔe. Bu fofowò kple dawo, bena nanɔ agbe didie le anyigba, si Yehowa, wò Mawu, ana wò la dzi. Megawu ame o. Megawɔ ahasi o. Megafi fi o. Megaɖi aʋatsoɖase le hawòvi ŋuti o. Megabiã ŋu ɖe hawòvi ƒe aƒe dzi o. Megabiã ŋu ɖe hawòvi srɔ̃, eƒe dɔlaŋutsu alo eƒe dɔlanyɔnu, eƒe nyi alo eƒe tedzi, alo nusianu, si nye hawòvi to la ƒe ɖeke dzi o.\nEye esi wòƒo nu kple Mose le Sinai-toa dzi vɔ la, etsɔ kpe eveawo, siwo dzi sea le la ne, kpe, siwo dzi Mawu ŋutɔ tsɔ eƒe asibide ŋlɔ nui ɖo.\nNe mielé nye seawo me ɖe asi la, mienɔ nye lɔlɔ̃ la me, abe alesi nye hã melé Fofonye ƒe seawo me ɖe asi, eye menɔ eƒe lɔlɔ̃ la me ene.\nMigabu xa bena, meva se la alo nyagblɔlawo tu ge o. Nyemeva wo tu ge o, ke boŋ wo nu wu ge meva.\n2 Mose ๓๒:๑๕\nEye Mose trɔ heɖi tso to la dzi, eye kpe eve, siwo dzi woŋlɔ seawo ɖo la, le esi; woŋlɔ nu ɖe kpeawo ƒe axawo kple eve.\n Esia nye nye se la bena, mialã mia nɔewo, sigbe alesi melɔ̃a mi ene. Lɔlɔ̃ gã wu esia megale amea ɖeke si bena, woatsɔ eƒe agbe aɖo anyi ɖe xɔlɔ̃awo ta o. Miawoe nye xɔ̃nyewo, ne miewɔa nusiwo ƒe se mede na mi. Nyemagayɔ mi be dɔlawo o, elabena dɔla menyaa nusi eƒe aƒetɔ wɔna o; ke meyɔ mi be xɔlɔ̃wo, elabena nusiwo katã mese tso Fofonye gbɔ la, mena mienya wo. Menye miawoe liam ke boŋ nyee tia mi, eye meɖo mi anyi, bena miayi aɖatse ku, eye miaƒe kutsetse la nanɔ anyi, bena nusi ke miabia Fofo la le nye ŋkɔa dzi la, ne wòana mi. Esiawo ƒe se dem mele na mi bena, mialɔ̃ mia nɔewo.\nMawu ŋutɔe kpa kpeawo, eye Mawu ŋutɔe ŋlɔ nuawo ɖe wo dzi.\nEye Yehowa gblɔ na Mose bena: Ŋlɔ nya siawo ɖi; elabena nya siawo dzi mebia nu kpli wò kpakple Israel-viwo ɖo.


Mateo 19 - Holy Bible [Ewe Bible 1913] - (Mat 19)\nEye wòva me, esime Yesu wu nenem nya siawo nu la, edzo le Galilea, eye wòva Yudea-nutowo me le Yordan godo.\nEye ameha geɖewo dze eyome, eye wòda gbe le wo ŋu le afima.\nEye farisitɔwo va egbɔ, eye wotee kpɔ gblɔ bena: Alo woɖe mɔ na ame bena, wòaɖe asi le srɔ̃a ŋu le nya sia nya ŋuti mahã?\nKe eɖo ŋu gblɔ bena: Alo miexlẽe kpɔ bena, amesi wɔ ame le gɔmedzedzea me ke la, atsu kple asi wòwɔ wòe o mahã?\nEye wòbe. Le esia ta ame agblẽ fofoa kple dadaa ɖi, eye wòalé ɖe srɔ̃a ŋuti, eye wo kpakple eve la woanye ŋutilã ɖeka,\nnenem bena tso esia dzi yina la womeganye ame eve o, negbe ŋutilã ɖeka ko. Azɔ nusi ke Mawu bla la, ame nagamã eme o.\nWogblɔ ne bena: Azɔ nukaŋuti Mose de se bena, woana gbegbegbalẽe, eye woaɖe asi le eŋuti mahã?\nEgblɔ na wo bena: Le miaƒe dzimesesẽ ŋutie Mose na mɔ mi bena, miaɖe asi le mia srɔ̃wo ŋuti ɖo; gake tso gɔmedzedzea me ke la mele nenema o.\nKe mele egblɔm na mi bena: Amesi ke laɖe asi le srɔ̃a ŋuti, ne menye le ahasiwɔwɔ ŋuti o, eye wòaɖe bubua ɖe la, eyae wɔ ahasi.\nEye nusrɔ̃lawo gblɔ nɛ bena: Ne ŋutsu kple srɔ̃a dome nya le ale la, ekema menyo bena, woaɖe srɔ̃ o.\nEye wògblɔ na wo bena: Menye amewo katãe ase nya sia me o, negbe amesiwo wona la ko.\nElabena ame tataa ɖewo li, siwo wodzi wo nenema tso keke wo dada ƒe dɔ me ke; eye ame tataa ɖewo li, siwo amewo la wo; eye ame tataa ɖewo li, siwo ta wo ɖokui le dziƒofiaɖuƒe la ŋuti. Amesi ke ate ŋu ase eme la, nesee.\nTete wotsɔ ɖevi suewo va egbɔ, bena woada asi ɖe wo dzi, eye ne wòado gbe ɖa; ke nusrɔ̃lawo blu ɖe wo ta.\nEye Yesu gblɔ na wo bena: Mina ɖeviwo nava gbɔnye, eye migaxe mɔ na wo o; elabena nenem mewo tɔe nye dziƒofiaɖuƒe la.\nEye wòda asi ɖe wo dzi, eye wòdzo le afima.\nEye kpɔ ɖa, amea ɖe va egbɔ gblɔ nɛ bena: Nufiala, nu nyui ka mawɔ, ne makpɔ agbe mavɔ mahã?\nEye wògblɔ nɛ bena: Nuka nèle biayem le nyuie ŋuti mahã? Amea ɖeke mele nyuie o negbe Mawu ɖeka ko; ke ne èle didim bena, yeayi ɖe agbe la me la, lé seawo me ɖe asi.\nEye wòbena: Kawoe? Yesu gblɔ nɛ bena: Megawu ame o. Megawɔ ahasi o. Megafi fi o; Megaɖi aʋatsoɖase o.\nBu fofowò kple dawò, eye nalɔ̃ hawòvi abe wò ŋutɔ ɖokuiwò ene.\nƉekakpui la gblɔ nɛ bena: Mewɔ nusiawo katã dzi tso nye ɖevime ke; nuka gasusɔ nama?\nYesu gblɔ nɛ bena: Ne èle didim be, yeazu blibo la, heyi ɖadzra nusiwo le asiwò la, ne natsɔ wo ana ame dahewo, ekema kesinɔnu anɔ dziƒo na wò, eye nava anɔ yonyeme.\nKe esi ɖekakpui la see la, edzo yi kple nuxaxa: elabena nu geɖe le esi.\nEye Yesu gblɔ na eƒe nusrɔ̃lawo bena: Vavã mele egblɔm na mi bena, esẽ na kesinɔtɔ bena, wòayi ɖe dziƒofiaɖuƒe la me.\nEye megale egblɔm na mi hã bena: Ele bɔbɔe na kposɔ be, wòato abi ƒe vo me wu alesi kesinɔtɔ nayi de dziƒofiaɖuƒe la mee.\nKe esi nusrɔ̃lawo see la, kuvia do wo ŋutɔ, eye wogblɔ bena: Ekema ameka gɔ̃e ate ŋu akpɔ ɖeɖe mahã?\nEye Yesu le wo kpɔm du gblɔ na wo bena: Amegbetɔwo gbɔ la womate ŋu awɔ esia o; ke Mawu gbɔ la woate ŋu awɔ nusianu.\nTete Petro xɔ edzi gblɔ nɛ bena: Kpɔ ɖa, miawo miegblẽ nuwo katã ɖi, eye miedze yowòme: nuka gɔ̃e lanye mía to mahã?\nEye Yesu gblɔ na wo bena: Vavã mele egblɔm na mi bena, mi amesiwo dze yonyeme la, le nuwo ƒe gbugbɔgadzi me la, gbesigbe ke Amegbetɔvi la abɔbɔ na eƒe ŋutikɔkɔezikpui la dzi la, miawo hã miabɔbɔ nɔ zikpui wuieve dzi, eye míadrɔ̃ ʋɔnu Israel ƒome wuieveawo.\nEye amesiame, si ke gblẽ nɔviŋutsuwo alo nɔvinyɔnuwo alo fofo alo dada alo srɔ̃ alo viwo alo abɔwo alo xɔwo ɖi le nye ŋkɔ ŋuti la, elaxɔ teƒeɖoɖo geɖe, eye anyi agbe mavɔ dome.\nKe ame geɖe, siwo nye mlɔetɔwo, lazu gbãtɔwo, eye gbãtɔwo lazu mlɔetɔwo.


Eyaŋuti la, amesi ke nya nu nyui wɔwɔ, eye mewɔnɛ o la, enye nuvɔ̃ nɛ.\nMekpe wò ahasiwɔwɔ, wò gbetete, wò amatrewɔwɔ vivivo kple wò ŋunyɔnuwɔwɔwo le togbɛwo dzi le gbegbe. Yerusalem, baba na wò! Ɣekaɣi gɔ̃ hafi ŋuwò nakɔ?\nGake amesi wɔ ahasi kple nyɔnua ɖe la, tagbɔ gbegblẽtɔ wonye; amesi le didim be, yeatsrɔ̃ yeƒe agbe la, eyae wɔa ale nusia tɔgbe.\n Elabena nyɔnu srɔ̃tɔ la, ŋkeke alesi srɔ̃ŋutsua le agbe la, se blae ɖe eŋuti; ke ne srɔ̃ŋutsua ku la, wotui tso se, si biae ɖe srɔ̃ŋutsua ŋuti la me. Eyata azɔ, ne ezu ame bubu srɔ̃, esime srɔ̃ŋutsua gale agbe la, woayɔe be ahasiwɔla; gake ne srɔ̃ŋutsua ku la, evo tso se la me, eye ne ezu ame bubu srɔ̃ la, meganye ahasiwɔla o.\n Eye wògblɔ na wo bena: Amesi ke aɖe asi le srɔ̃a ŋuti, eye wòaɖe bubu la, ewo ahasi ɖe eyama ŋuti; eye ne nyanu agbe srɔ̃a, eye wòaɖe bubu la, ewo ahasi.\n Miese wogblɔ bena: Megawɔ ahasi o; ke nye la mele egblɔm na mi bena: Amesiame, si ke kpɔ nyɔnua ɖe wòdzroe la, ewo ahasi kplii xoxo le eƒe dzi me. Ke ne wò nuɖusi ŋku ɖia nu wò la, hoe le eme, eye natsɔe aƒu gbe, elabena enyo na wò be, wò ŋutinuwo dome ɖeka nagblẽ, wu esi woatsɔ wò ame blibo la katã aƒu gbe ɖe dzomavɔʋe la me. Eye ne wò nuɖusi ɖia nu wò la, lae ɖa le ŋutiwò, eye natsɔe aƒu gbe, elabena enyo na wò be, wò ŋutinuwo dometɔ ɖeka nagblẽ, wu esi wò ame blibo la katã nagblẽ le dzomavɔʋe la me. Wogblɔ hã bena: Amesi aɖe asi le srɔ̃a ŋu la, nena kaklãgbalẽe; ke nye la mele egblɔm na mi bena: Amesiame, si ke aɖe asi le srɔ̃a ŋu, eva menye le ahasiwɔwɔ ŋuti o la, eyae na wòwɔ ahasi; eye amesi ke aɖe nyɔnu, si ŋu wòɖe asi le la, ewɔ ahasi.\n1 Korintotɔwo 6:9-16\n Alo mienyae bena, ame madzɔmadzɔwo manyi mawufiaɖuƒe la ƒe dome oa? Migana woable mi o: Ahasiwɔla wo kple trɔ̃subɔlawo kple matrewɔlawo kple hadzelawo kple ŋutsu, siwo dɔna kple ŋutsuwo, kple fiafitɔwo kple ŋubiãlawo kple ahamulawo kple busubɔlawo kple adzodalawo la womanyi mawufiaɖuƒe la ƒe dome o. Eye nenem mia dome amea ɖewo nɔ tsã; ke wole tsi na mi, ke wona mia ŋuti kɔ, ke wotso afia na mi le Aƒetɔ Yesu ƒe ŋkɔ la kple mia Mawu ƒe Gbɔgbɔ la me. Woɖe nuwo katã ƒe mɔ nam, ke menye nuwo katãe nyona na ame o. Woɖe nuwo katã ƒe mɔ nam, ke menye nyee le nana ge nane nakpɔ ŋusẽ ɖe dzinye o. Nuɖuɖu li na ƒodo, eye ƒodo hã li na nuɖuɖu; gake Mawu aɖe esia kple ekeme siaa ɖa. Ke ŋutilã meli na ahasiwɔwɔ o, hafi Aƒetɔ la tɔe, eye Aƒetɔ la hã ŋutilã tɔe boŋ. Ke Mawu fɔ Aƒetɔ la ɖe tsitre, eye wòatsɔ eƒe ŋusẽ afɔ miawo hã ɖe tsitre. Alo ɖe mienyae bena, miaƒe ŋutilãwo la Kristo ƒe ŋutinuwo wonye o mahã? Aleke lawɔ matsɔ Kristo ƒe ŋutinuwo awɔ ahasiwɔla ƒe ŋutinuwo mahã? Gbeɖe! Alo ɖe mienyae bena, amesi tsɔ eɖokui lé ɖe ahasiwɔla ŋuti la, eya kplii enye ŋutilã ɖeka oa? Elabena wogblɔ bena: „Wo kpakple eve la woanye ŋutilã ɖeka.“\n Eye amegãa ɖe va biae bena: Nufiala nyui, nuka mawɔ, be manyi agbe mavɔ la dome mahã? Ke Yesu gblɔ nɛ bena: Nuka nèle yɔyem be nyui mahã? Amea ɖeke mele nyui o, negbe Mawu ɖeka ko. Enya seawo bena: Megawɔ ahasi o; megawu ame o; megafi fi o; megaɖi aʋatsoɖase o; bu fofowò kple dawò.\n Alo miedze sii kpɔ bena, nusianu, si yia nu me la, eyina ɖe do me, eye wotsɔnɛ ƒua gbe ɖe kpɔxa o mahã? Ke nusiwo doa go tsoa nu me la, woawo doa go tso dzi me, eye nenem nu mawo ƒoa ɖi ame. Elabena dzi mee nu vɔ̃ɖi susuwo, amewuwuwo, ahasiwowowo, matrewɔwɔwo, fififiwo, aʋatsoɖaseɖiɖiwo kple ɖiŋudodowo doa go tsona. Woawoe nye nusiwo ƒoa ɖi ame; ke ne woɖu nu asi maklɔmaklɔe la, eya meƒoa ɖi ame o.\n Wò vudo anye yayra, eye àkpɔ dzidzɔ le wò ɖekakpui me srɔ ŋu, eya, si nye zinɔ dzeameŋu kple sãde nyo la, eƒe no nemu wò, eye eƒe lɔlɔ nena nanɔ ya mum ɖaa. Ke vinye, nukaŋuti nyɔnu tutɔ ana nana ya mum, eye nakpla asi kɔ na dutanyɔnu? Elabena amesiame ƒe mɔ le nuvo le Yehowa ŋku me, eye eyae ɖea woƒe toƒewo katã. Ame vɔɖi ŋutɔ ƒe vodadawo lénɛ, eye eƒe nuvɔ̃ ƒe ka ɖenɛ. Eku, elabena eɖo ko le amehehe me, eye eƒe bometsitsi gbogboawo na wòle nagbanagba kum.\n hegblɔ ne bena: Nufiala, wolé nyɔnu sia le ahasiwɔwɔ me ke. Eye Mose de se na mi le se la me bena, woaƒu kpe amesia tɔgbe: azɔ wò la, aleke gblɔm nèle le eŋuti mahã? Ke wogblɔ esia hele etem kpɔ, bena yewoakpɔ nyaa ɖe atso enu. Eye Yesu do dɔgɔ̃e, eye wòtsɔ asibide ŋlɔ nu ɖe anyigba. Eye esi wogale ebiabia dzi la, efɔ kɔ te, eye wògblɔ na wo bena: Amesi ke nuvɔ̃ mele eŋuti le mia dome o la, netre kpe la fɔfɔ ƒui. Eye wògado dɔgɔ̃e hetsɔ eƒe asibide ŋlɔ nu ɖe anyigba. Eye esi wosee la, woƒe dzi tsi nya na wo, ave wodo go ɖekaɖeka hedze egɔme tso xoxoawo dzi vaseɖe ɖevitɔwo dzi, eye wogblẽ Yesu ɖeka ɖi kple nyɔnu la le afisi wòle la, le titina. Eye esi Yesu fɔ kɔ te, eye mekpɔ amea ɖeke o negbe nyɔnua ko la, egblɔ nɛ bena: Nyɔnu, afika amesiwo le nuwò tsom la le? Ɖe amea ɖeke mebu fɔ wò o mahã? Eye wògblɔ bena: Amea ɖeke o, Aƒetɔ. Ke Yesu gblɔ nɛ bena: Ekema nye hã nyemebu fɔ wò o; heyi, eye tso esia dzi la megawɔ nuvɔ̃ o.\n Vinye, dzra fofowò ƒe sedede do, eye megagblẽ dawò ƒe nufiame ɖi o. Blae ɖe wò dzi ŋu dam eye naxatsae ɖewò kɔ ŋu. Ne èle azɔli dzi la, akplɔ wò, ne èmlɔ anyi la, adzɔ ŋuwò, eye ne ènyɔ la, aɖo dze kpli wò. Elabena akaɖie nye se la, kekelie nye nufiame la, eye agbemɔ enye mokaname, siwo fiaa mɔnu ame la. Ne nadzra ɖokuiwo do tso nyɔnu vɔ̃ɖi la si me kpakple dutanyɔnu ade zɔzrɔ̃etɔ la si me. Eƒe tugbedzedze megadzro wò le dzi me o, eye megatsɔ eƒe aɖaba le wò o. Elabena gbolo ɖe wòɖia gbɔ ame vaseɖe abolo dzi, eye nyɔnu srɔ̃tɔ le agbe xɔasi la minyam. Ɖe amea ɖe ate ŋu aɖe dzo de akɔnu, eye eƒe avɔ nagbe fiafiã? Alo ɖe amea de azɔ dzoka xɔxɔ dzi, eye eƒe afɔ nagbe fiafiã? Alea ke wòanɔ na amesi de ehavisrɔ̃ gbɔe; amesiame, si de asi eŋu la, metsi to mahemahe o. Womedoa vlo fiafitɔ, ne efi fi, be wòatsɔ atsi eƒe dɔwuame nu, esime ƒomenui le ewɔm o; ke ne asi tui la, ado eteƒe zi adre, eye wòatsɔ eƒe me nuwo katã ana. Gake amesi wɔ ahasi kple nyɔnua ɖe la, tagbɔ gbegblẽtɔ wonye; amesi le didim be, yeatsrɔ̃ yeƒe agbe la, eyae wɔa ale nusia tɔgbe. Ƒoƒo kple dzu atso eme nɛ, eye eƒe ŋukpe nu matsi o. Elabena ŋutsu ƒe dziku ɖe wòʋãa ŋu, eye mekpɔa nublanui le hlɔ̃biagbe o. Avulénua ɖeke malé enuo, eye ne ena nu geɖe hã la, mãlɔ̃ o.\n Elabena nyɔnu tutɔ ƒe nuyi le anyĩtsi tsyɔm, eye eƒe veme zrɔ̃ drẽdrẽdrẽ wu ami; ke mlɔe ke la evena wu atsa, eye wòɖana wua yi nuevee. Eƒe afa ɖi abu yina ku gbɔ, eye tsiẽƒe ku ɖe eƒe abi ŋu goŋgoŋ. Eƒe toƒewo le ʋuʋum, ke medze sii o, ne megalé agbemɔ la atsa o. Eyata mi viwo, miɖo tom, eye migate ɖe aga le nye numenyawo ŋu o. Na wò mɔ naƒo asa nɛ, eye megagogo eƒe aƒe ƒe ʋɔtru o, ne magatsɔ wò atsyɔ̃ɖoɖo na ame tutɔwo kple wò ƒewo na ŋutasẽla o; ne ame bubu magatsɔ wò kesinɔnuwo aɖi ƒoe, eye nusi nèwɔ dɔ kpɔ la, nayi ame tutɔ ƒe me o; eye ne eɖo mlɔeanu na wò, eye wɔna le vɔvɔm le wò ŋutilã kple wò lãkusi ŋu la, màganɔ hũ ɖem anɔ gbɔgblɔm be: Ao, nukaŋuti mehelé fu amehehe, eye nye dzi do vlo mokaname, nyemeɖo to amesiwo le nu fiamem la, ƒe gbe o, eye nyemeƒu to anyi ɖe nye nufialawo ŋu oa? Ekpɔtɔ vie mege ɖe dzɔgbevɔ̃ewo tsyo ƒomevi me te takpekpewo kple amehawo dome kloe! No tsi tso wò tsido me, tsidzidzi tso wu vudo me! Ɖe wò tsi adzi agba go, eye wò tɔʋuwo asi ɖa gbagbagbea? Wò ɖeka dɔwò ke woanye, eye ame bubu mekpe ɖe ŋuwò o! Wò vudo anye yayra, eye àkpɔ dzidzɔ le wò ɖekakpui me srɔ ŋu, eya, si nye zinɔ dzeameŋu kple sãde nyo la, eƒe no nemu wò, eye eƒe lɔlɔ nena nanɔ ya mum ɖaa. Ke vinye, nukaŋuti nyɔnu tutɔ ana nana ya mum, eye nakpla asi kɔ na dutanyɔnu? Elabena amesiame ƒe mɔ le nuvo le Yehowa ŋku me, eye eyae ɖea woƒe toƒewo katã. Ame vɔɖi ŋutɔ ƒe vodadawo lénɛ, eye eƒe nuvɔ̃ ƒe ka ɖenɛ.\n Nusi ŋuti mieŋlɔ nya nam le la, mebe: Enyo na ame bena, wòagade asi nyanu ŋu o. Ke le ahasiwɔwɔwo ŋuti la nyanu nane ŋutsu sia ŋutsu si, eye ŋutsu nanɔ nyɔnu sia nyɔnu si. Ŋutsu nawɔ nusi dzɔ la, na srɔ̃a, eye nyɔnu hã nawɔ na srɔ̃a nenema ke. Nyɔnu mekpɔ ŋusẽ ɖe ye ŋutɔ ƒe ŋutilã dzi o, negbe srɔ̃ŋutsu la ko; ke nenema ke ŋutsu hã mekpe ŋusẽ ɖe ye ŋutɔ ƒe ŋutilã dzi o, negbe nyɔnu la ko. Migagblẽ mia nɔewo ɖi o, negbe ne wo kpakple eve lɔ̃ halase ɣeyiɣia ɖe dzi hafi, bena miakpɔ asinu ado gbe ɖa, eye nusia megbe la miagava awɔ ɖeka, bene Satana nagate mi akpɔ le miaƒe ɖokuidzimaɖumaɖu la ŋuti o. Ke mele esia gblɔm le mɔnana nu, eye menye le sedede nu o. Elabena mele didim bena, amewo katã nanɔ anyi, abe alesi nye hã mele ene; gake amesiame kpo ye ŋutɔ ƒe amenuvevenuna tso Mawu gbɔ, amea ɖeka kpɔ esi, eye ame bubu hã kpɔ bubu. Ke megblɔ na trewo kple ahosiwo bena, ne woano abe alesi nye hã mele ene la, ekema anyo na wo. Ke ne womate ŋu aɖu wo ɖokui dzi o la, woaɖe srɔ̃, elabena srɔ̃ɖeɖe nyo wu fieŋufieŋu. Ke mede se na srɔ̃tɔwo — hafi menye nyee o, ke Aƒetɔ lae boŋ — be, nyɔnu nagagbe srɔ̃a o. Ke ne egbee la, nenɔ anyi srɔ̃maɖemaɖee, alo negawo ɖeka kpakple srɔ̃ŋutsu la; eye ŋutsu hã nagagbe srɔ̃a o. Ke ame mamlewo la, nyee le egblɔm na wo — menye Aƒetɔ lae o — bena, ne nyɔnu, si mexɔ se o la, le nɔvia ɖe si, eye wòdze nyɔnua ŋu bena, yeana egbɔ la, negagbee o. Eye ne ŋutsu, si mexɔ se o la, le nyɔnua ɖe si, eye wòdze ŋutsua ŋu be, yeanɔ egbɔ la, negagbe ŋutsu la o. Elabena ŋutsu, si mexɔ se o la, ŋuti kɔ le srɔ̃a me, eye nyɔnu, si mexɔ se o la, hã ŋuti kɔ le ŋutsua me; ɖe menye nenem o la, ne mia viwo anye ame makɔmakɔwo, ke azɔ la wole kɔkɔe. Ke ne amesi mexɔ se o la, gbe srɔ̃a la, negbee faa! Nɔviŋutsu alo nɔvi nyɔnu la menye kluvi le nya siawo ƒomevi me o. Ke Mawu yɔ mí le ŋutifafa me. Elabena wò nyɔnu, aleke nènyae bena, ale ŋu axɔ srɔ̃wò ɖe agbe mahã? Alo wò ŋutsu, aleke nènyae bena, ate ŋu axɔ srɔ̃wo ɖe agbe mahã? Negbe alesi Aƒetɔ la ma na amesiame la alesi Mawu yɔ amesiamee la, nenema ke woazɔ, eye nenema ke meɖo le hawo katã me. Ne woyɔ amea ɖe, si nye aʋatsotsotɔ la, negahe aʋayi tsyɔ edzi o, ne woyɔ amea ɖe le aʋamatsomatso me la, nagatso aʋa o. Aʋatsotso la menye naneke o, eye aʋamatsomatso hã menye naneke o, ke Mawu ƒe sedziwɔwɔ enye nu la. Amesiame nanɔ yɔyɔ, si wotsɔ yɔe la me tututu. Ne enye kluvi woyɔ la, negave wò o; ke ne ate ŋu azu ablɔɖevi la, wɔ eŋuti do boŋ. Elabena amesi woyɔ wònye kluvi le Aƒetɔ la me la, enye Aƒetɔ la ƒe ablɔɖevi, nenema ke amesi woyɔ wònye ablɔɖevi la, enye Kristo ƒe kluvi. Asi sesẽe miexɔ, migazu amewo ƒe kluviwo o. Nɔviwo, nusi me woyɔ amesiame le la, nenɔ eya me le Mawu ƒe ŋku me! Ke ɖetugbiwo la, nyemexɔ asea ɖeke tso Aƒetɔ la gbɔ le wo ŋuti o, gake maɖo aɖaŋu na wo, abe amesi kpɔ nublanuikpɔkpɔ tso Aƒetɔ la gbɔ, bene manye nuteƒewɔla la ene. Azɔ mesusu bena, esia nyo le hiãkame, si gbɔna fifi la ŋuti bena, enyo na ame be, wòanɔ anyi nenema. Nenye ɖe wòbia wò ɖe nyɔnu ŋuti la, megadi etutu o; ke ne wotu wò le nyɔnu ŋuti la, megadi srɔ̃ o. Ke ne eɖe srɔ̃ hã la, mèwɔ nuvɔ̃ o; eye ne ɖetugbi ɖe srɔ̃ la, mewɔ nuvɔ̃ o; ke nenem me siawo akpɔ xaxa le ŋutilã me. Ke nye la ɖe mekpɔ mia nublanui. Ke esia gblɔm mele, nɔviwo, bena ɣeyiɣi la le kpuie; eyata azɔ la amesiwo si nyɔnu le la, manɔ abe ɖe ɖeke mele wo si o ene; eye amesiwo le avi fam la, nanɔ abe ɖe womele avi fam o ene; eye amesiwo le dzidzɔ kpɔm la, nanɔ abe ɖe womele dzidzɔ kpɔm o ene; eye amesiwo le nu ƒlem la, nanɔ abe ɖe naneke mele wo si o ene; eye amesiwo wɔa xexe sia me ŋuti dɔ la, nanɔ abe ɖe womelé eŋuti dɔ wɔm o ene; elabena xexe sia me ƒe nɔnɔme nu va yina. Ke mele didim be, miagakpɔ fuɖeɖea ɖeke o. Amesi meɖe srɔ̃ o la, léa be na nusiwo nye Aƒetɔ la tɔ la, alesi wòawɔ adze Aƒetɔ la ŋu. Ke ŋutsu, si ɖe srɔ̃ la, léa be na xexemenuwo, alesi wòawɔ adze nyɔnu la ŋu, eye wòle evedomesi. Nenema ke nyɔnu, si ɖe srɔ̃ la, kple ɖetugbi hã wole, nyɔnu, si si srɔ̃ mele o la, léa be na nusiwo nye Aƒetɔ la tɔ la, bena wòanɔ kɔkɔe le ŋutilã kple gbɔgbɔ la me; ke nyanu, si ɖe srɔ̃ la, léa be na xexe sia me nuwo, alesi wòawɔ adze ŋutsu la ŋu. Ke megblɔ esia le mia ŋutɔwo miaƒe viɖe ta, menye bene maɖe mi kple ka o; ke boŋ bene mianɔ kɔnuwɔwɔ nyui kple Aƒetɔ ŋunɔnɔ tututu dzi, alesi dze, eye naneke nagahe mi ɖa o. Ke ne amea ɖe susu be, yemawɔ nyuie ɖe yeƒe ɖetugbi ŋuti o, nenye be, ele srɔ̃ɖeɖe me tom, eye ne ele vevie azɔ be, wòaɖe srɔ̃ la, ekema nusi dim wòle la, newɔe: mewɔ nuvɔ̃ o, nena wòaɖe srɔ̃. Ke amesi tsi tre sesĩe le eƒe dzi me, eye naneke mezi edzi o, ke boŋ wòkpɔ ŋusẽ ɖe ye ŋutɔ ƒe lɔlɔ̃nu dzi, eye wòɖo esia le eƒe dzi me bena, yeadzra yeƒe ɖetugbia ɖo srɔ̃maɖemaɖee la, eya awɔe nyuie. Eyata amesi tso eƒe ɖetugbi na woɖe la, wòe nyuie; ke amesi metsɔe na woɖe o la, awɔe nyuie awu. Se la bla nyɔnu, ŋkeke alesi srɔ̃a le agbe la, gake nenye be, ŋutsua ku la, ekema evo bena, wòaɖe amesi ke wòlɔ; negbe ɖeko woawɔe le Aƒetɔ la me. Ke nenye be, enɔ anyi nenema srɔ̃maɖemaɖee la, woayrae awu le nye tamesusu nu. Ke mebuna bena, Mawu ƒe Gbɔgbɔ la le nye hã menye.


Yesu Fia Ale Si Woado Gbe Ða | Biblia Me Nusɔsrɔ̃wo Na Ðeviwo\nFarisitɔwo dina be nu sia nu si wɔm yewole la nadze amewo ŋu. Ne wowɔ nu nyui aɖe la, wodina be ame sia ame nakpɔe. Wodoa gbe ɖa le gaglãgbe be amewo katã nakpɔ yewo. Farisitɔwo srɔ̃a gbedodoɖa legbeewo ɖe ta me eye wodoa gbe mawo ɖa le ƒuƒoƒewo kple mɔwo ƒe dzogoewo dzi, afi si amewo ate ŋu ase wo ŋkɔ le. Eya ta ewɔ nuku na ameawo esi Yesu gblɔ na wo be: ‘Migado gbe ɖa abe Farisitɔwo ene o. Wosusu be Mawu akpɔ dzidzɔ ɖe yewoƒe nya gbogboawo ŋu, gake mekpɔa dzidzɔ ɖe eŋu o. Gbedodoɖa nye miawo kple Mawu dome nya. Miganɔ nya ɖeka mawo ke gblɔm o. Yehowa di be nàgblɔ wò dzimenyawo ŋutɔŋutɔ na ye.\n‘Miawo mido gbe ɖa ale: “Mía Fofo si le dziƒowo, wò ŋkɔ ŋuti nakɔ. Wò Fiaɖuƒe nava. Wò lɔlɔ̃nu nava eme le anyigba dzi abe ale si wòle le dziƒo ene.”’ Yesu gagblɔ na wo be woado gbe ɖa abia woƒe gbe sia gbe ƒe nuɖuɖu, woabia be woatsɔ yewoƒe nu vɔ̃wo ake yewo, eye woabia woƒe nuhiahiã bubuwo hã.\nYesu gblɔ be: ‘Migadzudzɔ gbedodoɖa o. Miyi edzi mianɔ mia Fofo, Yehowa biam be wòana nu nyuiwo mi. Dzila ɖe sia ɖe di be yeana nu nyuiwo ye vi. Ne viwò bia abolo wò la, ɖe nàtsɔ kpe nɛa? Ne ebia tɔmelã la, ɖe nàtsɔ da nɛa?’\nEmegbe Yesu gblɔ nufiame si le eme la be: ‘Ne mienya ale si miana nunana nyuiwo mia viwo la, ɖe mia Fofo Yehowa, mana gbɔgbɔ kɔkɔe mi oa? Nu si miawɔ koe nye be miabia.’ Ðe nèwɔna ɖe Yesu ƒe aɖaŋuɖoɖo sia dzia? Nu kawoe nèdoa gbe ɖa biana?\n“Minɔ ebiabia dzi, eye woana mi; minɔ edidi dzi, eye miakpɔe; minɔ ʋɔƒoƒo dzi, eye woaʋui na mi.”—Mateo 7:7\nNyabiasewo: Nya kae Yesu gblɔ tsɔ fia gbedodoɖa eƒe nusrɔ̃lawo? Ðe nèdoa gbe ɖa biaa nu siwo le vevie na wòa?\nXlẽ nu tso nu si tae Mawu mebua míaƒe dzimaɖitsitsiwo nu tsɛ o la ŋu.


Mateo 6 - Holy Bible [Ewe Bible (BEE)]\n”Mikpɔ nyuie be miagawɔ miaƒe ‘dzɔdzɔenyenyedɔwo’ le amewo ŋkume be woakpɔ o. Ne miewɔe nenema la, miaxɔ fetu aɖeke tso mia Fofo si le dziƒo la gbɔ o.\n”Eya ta ne miena nu ame dahe aɖe la, migaɖe gbeƒãe kple kpẽ abe ale si alakpatɔwo wɔnae le woƒe ƒuƒoƒewo kple mɔtatawo dzi be amewo nakafu yewo ene o. Mele egblɔm na mi le nyateƒe me be, woxɔ woƒe fetu la katã xoxo.\nKe ne miena nu ame dahe aɖe la, migana miaƒe miabɔ nanya nu si wɔm miaƒe ɖusibɔ le la o,\nale be miaƒe nunana nanye bebemenu. Ekema mia Fofo si kpɔa nu si wowɔna le bebeme la natu fe na mi\n”Ne miele gbe dom ɖa la, migawɔ abe alakpatɔwo ene o, elabena wolɔ̃a gbedodoɖa le tsitrenu le ƒuƒoƒewo kple mɔtatawo ƒe dzogoewo dzi be amewo nakpɔ yewo. Mele egblɔm na mi le nyateƒe me be woxɔ woƒe fetu la katã xoxo.\nNe èbe yeado gbe ɖa la, yi ɖe wò xɔme nãtu ʋɔa eye nãdo gbe ɖa na Fofowò, ame si womekpɔna o ekema Fofowò, ame si kpɔa nu si wowɔna le bebeme la, atu fe na wò.\nNe miele gbe dom ɖa la migagblɔ nyawo taŋtaŋ abe Trɔ̃subɔlawo ene o; elabena wobuna be yewoaxɔ yewo ƒe ŋuɖoɖo le nya geɖewo gbɔgblɔ ta.\nMiganɔ abe woawo ene o, elabena mia Fofo nya nu siwo hiãa mi gɔ̃ hafi miebianɛ.\n”Ale miado gbe ɖae nye si, ‘Mía Fofo, si le dziƒo, woade bubu wò ŋkɔ ŋuti,\nwò fiaɖuƒe neva, woawɔ wò lɔlɔ̃nu le anyigba dzi abe ale si wowɔnɛ le dziƒo ene.\nNa nuɖuɖu si míaɖu egbe la mi.\nTsɔ míaƒe nu vɔ̃wo ke mí abe ale si míawo hã míetsɔnɛ ke na ame siwo daa vo ɖe mía ŋuti la ene.\nMègakplɔ mí yi tetekpɔ me o, ke boŋ ɖe mí tso vɔ̃ɖitɔ la sime.’\nElabena ne mietsɔ vo siwo amewo da ɖe mia ŋuti ke wo la, ekema mia Fofo si le dziƒo hã, atsɔ ake miawo hã.\nKe ne mietsɔ amewo ƒe nu vɔ̃wo ke wo o la mia Fofo hã matsɔ miaƒe nu vɔ̃wo ake mi o.\nNe mietsi nu dɔ la, migayɔ mo lilili abe ale si alakpanuwɔlawo wɔna ene o. Ame siawo yɔa mo lilili, be amewo nakpɔ be yewole nutsitsidɔ me. Mele egblɔm na mi nyateƒetɔe be ame siawo xɔ woƒe fetu blibo la xoxo.\nKe ne miawo mietsi nu dɔ la, midzra mia ɖokui ɖo nyuie abe ɖe miele naneke wɔm o ene,\nale be ame aɖeke naganya be mietsi nu dɔ o, negbe mia Fofo si womekpɔna o gake eya kpɔa nu sia nu si wowɔ le bebeme la eye axe fe na mi\n”Migadzra miaƒe kesinɔnuwo ɖo ɖe anyigba dzi afi si agbagblaʋui kple ɣebialéle gblẽa nu le eye fiafitɔwo gbaa ʋɔ hefia nu le la o.\nKe boŋ midzra miaƒe kesinɔnuwo ɖo ɖe dziƒo afi si agbagblaʋui kple ɣebialéle megblẽa nu le eye fiafitɔwo megbaa ʋɔ hefia nu lena o.\n”Elabena afi si miaƒe kesinɔnuwo le la, afi ma kee miaƒe dzi hã anɔ\nŊkue nye akaɖi na ame blibo la, eya ta ne wò ŋku dzi kɔ la, wò ame blibo la ãyɔ fũu kple kekeli.\nKe ne wò ŋku dzi mekɔ o la, wò ame blibo la, ãyɔ fũu kple viviti ekema ne kekeli si le mewò trɔ zu viviti la, ale ke gbegbe viviti la asẽ ŋui!\n”Ame aɖeke mate ŋu asubɔ aƒetɔ eve o; alé fu ɖeka eye wòalɔ̃ evelia, alo aku ɖe ɖeka ŋu vevie eye wòagbe nu le evelia gbɔ. Mãte ŋu asubɔ Mawu kple Ga siaa o\n”Eya ta mele egblɔm na mi bena, migatsi dzimaɖeɖi le miaƒe agbe ŋuti, nu si miaɖu alo miano ŋu o; alo le miaƒe ŋutilã ŋuti, nu si miata ŋu o. Đe miaƒe agbe mexɔ asi wu nuɖuɖu eye miaƒe ŋutilã mexɔ asi wu nutata oa?\nMikpɔ dziƒoxeviwo ɖa, womeƒãa nu alo ŋea nu alo ƒoa nu nu ƒu ɖe avawo me o. Ke mia Fofo si le dziƒo la naa nuɖuɖu wo. Đe mi amegbetɔwo miexɔ asi sãa wu dziƒoxeviwo oa?\nMia dometɔ kae ate ŋu ato dzitsitsi me atsɔ gaƒoƒo ɖeka pɛ akpe ɖe eƒe agbe ŋu?\n”Ekema nu ka ŋutie mietsia dzi ɖe nutata ŋu? Mikpɔ ale si dzogbenyawo le gbedzi tsinae ɖa. Womewɔa dɔ alo trea ɖeti o.\nKe mele egblɔm na mi be Salomo le eƒe atsyɔ̃ɖoɖo me gɔ̃ hã mede wo dometɔ aɖeke nu le atsyɔ̃ɖoɖo me o.\nKe nenye be Mawu ɖoa atsyɔ̃ na gbe le gbedzi, gbe si nɔa anyi egbe, eye wotsɔnɛ ƒua gbe ɖe dzo me etsɔ la, ɖe mata nu na mi sãa wu gbe siawo oa, O mi xɔse ʋee tɔwo?\nEya ta migatsi dzi anɔ biabiam be, ‘Nu ka míaɖu?’ alo ‘Nu ka miano?’ alo, ‘Nu kae míata o?’\nElabena Trɔ̃subɔlawo tia nenem nu siawo katã yome, ke mia Fofo si le dziƒo nyae be nenem nu siawo hiãa mi.\nKe midi eƒe fiaɖuƒe la kple eƒe dzɔdzɔenyenye gbãgbiagbã eye woatsɔ nu siawo katã hã akpe ɖe eŋuti na mi.\nEya ta migatsi dzi ɖe etsɔ si gbɔna la ŋu o elabena etsɔ si gbɔna la atsi dzi ɖe eɖokui ŋu; elabena kuxi sɔ gbɔ le ŋkeke sia ŋkeke me xoxo.”


Yesaya 9 - Holy Bible [Ewe Bible 1913] - (Yes 9)\nDukɔ, si le viviti me zɔm la, kpɔ kekeli gãa ɖe, amesiwo le blukɔ tsiɖitsiɖi ƒe anyigba dzi la, kekeli klẽ ɖe wo dzi.\nEdzi dukɔ la ɖe edzi, eye nena dzidzɔ do gã; wokpɔ dzidzɔ le ŋkuwò me, abe alesi wokpɔa dzidzɔ le nuŋeɣi ene, abe alesi wotsoa aseye, ne wòmã aboyonu ene.\nElabena èŋe woƒe agba ƒe kɔkuti, ati, si le woƒe kɔʋu me, kple wo kplɔlawo ƒe ati, abe Midian ŋɔli ene.\nElabena wòtɔ dzo amesiwo ƒo aʋazi la ƒe afɔkpawo katã kple awu, siwo wobliba ɖe ʋu me la, eye dzo afiã wo.\nElabena wodzi vi na mí, eye wona ŋutsuvi mí, dziɖuɖu le abɔta nɛ, eye wotso ŋkɔ nɛ be; Nukunu, adaŋudela, Mawu kalẽtɔ, fofo mava, ŋutifafafia,\nAƒetɔ la gblɔ nya ɖo ɖe Yakob, eye wòva ƒo ɖe Israel dzi,\nne dukɔ blibo la nadze sii hekpe ɖe Efrayim kple Samaria-tɔwo ŋu, amesiwo nɔa gbɔgblɔm le adegbeƒoƒo kple dàda me be:\n„Anyikpewoe mũ dze anyi, ke miatsɔ gãwo atui, gbotiwoe wolã, ke míado sedertiwo ɖe wo teƒe.“\nEye Yehowa do Rezin ƒe ketɔwo ɖe dzi ɖe eŋu, eye wòde akiti lã me na eƒe futɔwo:\nAram tso ɣedzeƒe, eye Filistitowo tso ɣetoɖoƒe, eye woɖu Israel wòyɔ nu me na wo. Ke to esiawo katã gbɔ hã eƒe dɔmedzoe nu mefa o, eye eƒe alo gale dzi ko.\nEye dukɔ la metrɔ ɖe amesi ƒoe la ŋu o, eye womedi Yehowa Zebaot yome mí o.\nEye Yehowa tsrɔ̃ la kple asike, deʋaya kple keti ɖa tso Israel le ŋkeke ɖeka dzi.\nAme tsitsiwo kple ame ŋkutawo nye ta la, eye nyagblɔɖila, siwo baa atakpadada la, wonye asike la.\nDukɔ sia kplɔlawo nye ameblelawo, eye amesiwo woble la, wobu.\nEyata Aƒetɔ la makpɔ dzidzɔ le woƒe ɖekakpuiwo ŋu o, eye mave woƒe tsyɔ̃eviwo kple ahosiwo nu o, elabena wo katã wonye ame vɔ̃ɖiwo kple nu tovo wɔlawo, eye nusianu gblɔa nya gbegblẽ. Ke to esiawo katã gbɔ hã eƒe dɔmedzoe nu mefa o, eye eƒe alɔ gale dzi ko.\nElabena vɔ̃ɖiwɔwɔ le bibim abe dzo ene, efiã aŋɔkawo kple ŋuwò, eye wòtɔ dzo ave dodowo, ale be dzudzɔ de dzi kɔtɔɔ.\nYehowa Zebaot ƒe dziku na dzo ƒo anyigba, eye dukɔ la le abe dzo ƒe nuɖuɖu ene; amea ɖeke mekpɔ nɔvia ta o.\nWole tsyo dam nu le ɖusi me, ke dɔwuame nu mefa o, wole nu ɖum le mia me, ke womeɖi ƒo o, amesiame ɖu eya ŋutɔ ƒe abɔ ƒe lã;\nManase ɖu Efrayim, eye Efrayim ɖu Manase; woa kple eve la siaa wotso ɖe Yuda ŋu. Ke to esiawo katã gbɔ ha eƒe dɔmedzoe nu mefa o, eye eƒe alɔ gale dzi ko.


Yona 1 | Biblia Le Internet Dzi | Xexe Yeye Gɔmeɖeɖe\nYona di be yeasi le Yehowa nu (1-3)\nYehowa na ahom tu le atsiaƒu la dzi (4-6)\nYona gbɔe wòtso be atsiaƒua dze agbo (7-13)\nWotsɔ Yona ƒu gbe ɖe atsiaƒu dzeagbo la me (14-16)\nTɔmelã gã aɖe mi Yona (17)\n1 Yehowa ƒe gbe va na Yona,*+ Amitai vi be: 2 “Tso nàyi Niniwe+ du gã la me, eye nàgblɔ nye ʋɔnudrɔ̃gbedeasi nɛ elabena eƒe nu vɔ̃ɖi wɔwɔ va ɖo ŋkunyeme.” 3 Ke Yona tso be yeasi le Yehowa nu ayi Tarsis; eye wòva Yopa hekpɔ tɔdziʋu aɖe si yina Tarsis. Ale wòxe fe heɖo ʋua be yeasi le Yehowa nu ayi Tarsis kpli wo. 4 Eye Yehowa lɔ ya sesẽ aɖe trɔ ɖe atsiaƒu la dzi, eye ahom gã aɖe tu le atsiaƒu la dzi ale be tɔdziʋua di be yeagbã. 5 Tɔdziʋumedɔwɔlawo vɔ̃, eye wo dometɔ ɖe sia ɖe de asi eƒe mawu yɔyɔ me be wòaxɔ na ye. Eye wonɔ tɔdziʋua me nuwo fɔm nɔ gbe ƒum ɖe atsiaƒua me be wòanɔ wodzoe.+ Gake Yona ya yi tɔdziʋua gɔme hemlɔ anyi dɔ alɔ̃ yi eme ʋĩi. 6 Eye ʋumefia la te ɖe eŋu gblɔ nɛ be: “Nu ka ƒe alɔ̃ dɔm wò ya nèle? Fɔ nàyɔ wò mawu! Ðewohĩ Mawu vavã la akpɔ nublanui na mí, be míagatsrɔ̃ o.”+ 7 Eye wogblɔ na wo nɔewo be: “Miva, mina míadzidze nu,+ ne míanya ame si ta vɔ̃ sia le dzɔdzɔm ɖe mía dzi ɖo.” Ale wodzidze nu, eye nudzidze la dze Yona dzi.+ 8 Eye wobiae be: “Míeɖe kuku, gblɔe na mí, ame ka tae vɔ̃ sia le dzɔdzɔm ɖe mía dzi ɖo? Dɔ ka wɔlae nènye, eye afi kae nètso? Dukɔ ka mee nètso, eye afi ka tɔe nènye?” 9 Eɖo eŋu na wo be: “Hebritɔ menye, eye mevɔ̃a* Yehowa, dziƒo ƒe Mawu, Ame si wɔ atsiaƒu kple anyigba ƒuƒui la.” 10 Ale vɔvɔ̃ gaɖo ŋutsuawo ɖe edzi, eye wobiae be: “Nu kae nèwɔ?” (Ŋutsuawo va nyae be Yehowa nue wòle sisim le, elabena egblɔe na wo.) 11 Eye wobiae be: “Nu kae míawɔ wò, be atsiaƒua nadze akɔ anyi na mí?” Elabena ƒu la ƒe nyanyra nu le sesẽm ɖe edzi. 12 Egblɔ na wo be: “Mikɔm ƒu gbe ɖe atsiaƒua me, ekema atsiaƒua adze akɔ anyi na mi; elabena menyae be tanyee ahom sesẽ sia va mia dzi ɖo.” 13 Ke ŋutsuawo ku ʋua kple ŋusẽ be yewoaɖi go; gake womete ŋui o, elabena ƒu la nɔ nyanyram ɖe edzi eye yaƒoƒo la nɔ wo kpem. 14 Eye wodo ɣli yɔ Yehowa gblɔ be: “Ao, Yehowa, Oo, míeɖe kuku, mègana míatsrɔ̃ le ŋutsu sia ta o!* Eye mègabu fɔ mí ɖe ʋu maɖifɔ ta o, elabena Yehowa, wò ŋutɔe wɔ nu si dze ŋuwò!” 15 Ale wokɔ Yona ƒu gbe ɖe atsiaƒua me; eye atsiaƒua dze akɔ anyi. 16 Eye ŋutsuawo vɔ̃ Yehowa ŋutɔ,+ eya ta wosa vɔ na Yehowa heɖe adzɔgbe nɛ. 17 Azɔ Yehowa dɔ tɔmelã gã aɖe wòmi Yona, ale Yona nɔ tɔmelã la ƒe dɔme ŋkeke etɔ̃ kple zã etɔ̃.+\n^ Egɔmee nye, “Ahɔnɛ.”\n^ Alo, “mesubɔa.”\n^ Alo, “le ŋutsu sia ƒe luʋɔ ta o!”


Srɔ̃ɖeɖe—Nunanae Wònye Tso Mía Mawu Si Lɔ̃ Mí Gbɔ | Mawu Ƒe Lɔlɔ̃\nSrɔ̃ɖeɖe—Nunanae Wònye Tso Mía Mawu Si Lɔ̃ Mí Gbɔ\n“Ka etɔ̃ si wogbi mate ŋu atso bɔbɔe o.”—NYAGBLƆLA 4:12.\n1, 2. (a) Nya kawoe míebiaa mía ɖokui tso srɔ̃tɔ yeyewo ŋu ɣeaɖewoɣi, eye nu ka tae? (b) Nya kawo mee míadzro le ta sia me?\nÈLƆ̃A srɔ̃ɖeƒe yiyia? Le ame geɖe gome la, negbe ɖe womekpe wo o, elabena dzidzɔ teƒee wònye. Srɔ̃ɖelaawo ɖoa atsyɔ̃ nyuie. Alɔgbɔnukoko sɔŋ ye nàkpɔ le mo na wo. Dzidzɔŋkekee wònyena na wo, eye wonɔa mɔ kpɔm na nudzedziname geɖewo.\n2 Ke hã, míalɔ̃ ɖe edzi be srɔ̃ɖeɖe geɖe mele dzidzedze kpɔm egbea o. Togbɔ be míekpɔa mɔ be srɔ̃ɖeɖe me nanyo na srɔ̃tɔ yeyewo hã la, ate ŋu adzɔ be míatsi dzi vie ɣeaɖewoɣi, anɔ biabiam be: ‘Ðe woakpɔ dzidzɔ le woƒe srɔ̃ɖegbenɔnɔ mea? Ðe woate ŋu ayi edzi anɔ wo nɔewo gbɔ ɖaa?’ Nya siawo ƒe ŋuɖoɖo anɔ te ɖe ale si srɔ̃tɔawo awɔ nui dzi; nenye be woaka ɖe aɖaŋu siwo Mawu ɖo tso srɔ̃ɖeɖe ŋu dzi ahatsɔ wo awɔ dɔe. (Xlẽ Lododowo 3:5, 6.) Ehiã be woawɔe alea ale be woayi edzi anɔ Mawu ƒe lɔlɔ̃ la me. Eya ta mina míadzro ale si Biblia ɖo biabia ene siwo gbɔna ŋui la me kpɔ: Susu ka tae ame adi be yeaɖe srɔ̃ ɖo? Ne àɖe srɔ̃ la, ke ame kae nàtia? Aleke nàdzra ɖo ɖe srɔ̃ɖeɖe ŋui? Eye nu kae akpe ɖe srɔ̃tɔwo ŋu be woayi edzi akpɔ dzidzɔ le srɔ̃ɖegbenɔnɔ me?\nSUSU KA TAE NÀDI BE YEAÐE SRƆ̃?\n3. Nu ka tae nunya manɔ eme be ame naɖe srɔ̃ le susu maɖinuwo ta o?\n3 Ame aɖewo susuna be ele be ame naɖe srɔ̃ kokoko hafi wòate ŋu akpɔ dzidzɔ kple dzidzeme le agbe me. Gake alakpae! Yesu, ame si meɖe srɔ̃ kpɔ o la gblɔ be nunanae trenɔnɔ nye, eye wòde dzi ƒo na ame siwo ate ŋui la be woawɔ nunana sia ŋu dɔ. (Mateo 19:11, 12) Apostolo Paulo hã ƒo nu tso viɖe siwo le trenɔnɔ me ŋu. (1 Korintotɔwo 7:32-38) Ke hã, Yesu loo alo Paulo mede se kpaɖi aɖeke ku ɖe nya sia ŋu o. Le nyateƒe me la, sedede ɖe srɔ̃ɖeɖe nu nye “gbɔgbɔ vɔ̃wo ƒe nufiafiawo” dometɔ ɖeka. (1 Timoteo 4:1-3) Gake trenɔnɔ ate ŋu aɖe vi geɖe na ame siwo di be yewoasubɔ Yehowa susuhenuwo manɔmee. Eya ta nunya manɔ eme be nàɖe srɔ̃ le susu maɖinuwo, abe hatiwo ƒe nyaƒoɖeamenu ene, ta o.\n4. Aleke srɔ̃ɖeɖe si kpɔ dzidzedze nyea gɔmeɖoanyi nyui na ƒomegbenɔnɔe?\n4 Gake ɖe susu nyui aɖewo li si ta ame ate ŋu aɖe srɔ̃ ɖoa? Ɛ̃. Nunanae srɔ̃ɖeɖe hã nye tso mía Mawu si lɔ̃ mí la gbɔ. (Xlẽ 1 Mose 2:18.) Eya ta viɖewo le eme eye wòate ŋu ahe dzidzɔ geɖe vɛ na ame. Le kpɔɖeŋu me, srɔ̃ɖeɖe si kpɔ dzidzedze nyea gɔmeɖoanyi nyui na ƒomegbenɔnɔ. Ðeviwo hiã ƒome si li ke bene wo dzilawo nate ŋu anyi wo le lɔlɔ̃ me ahana hehe kple mɔfiame si hiã la wo. (Psalmo 127:3; Efesotɔwo 6:1-4) Gake menye vidzidzi koe nye susu si ta woaɖe srɔ̃ ɖo o.\n5, 6. (a) Viɖe kawoe le xɔlɔ̃dzedze kplikplikpli ŋu abe ale si Nyagblɔla 4:9-12 ɖee fia ene? (b) Nu kae ana srɔ̃ɖeɖe nanye ka etɔ̃ si wogbi?\n5 De ŋugble le mawunyakpukpui si dzi wotu ta sia ɖo kple nya siwo ƒo xlãe ŋu kpɔ: “Ne ame le eve la, enyo wu ame ɖeka, elabena woakpɔ fetu nyui ɖe woƒe dɔ sesẽ wɔwɔ ta. Elabena ne wo dometɔ ɖeka dze anyi la, evelia afɔe ɖe tsitre. Ke aleke wòanɔ na ame si dze anyi eye ame aɖeke meli afɔe ɖe tsitre o la? Gawu la, ne ame eve mlɔ wo nɔewo xa la, woléa dzo ɖe wo nɔewo ŋu, ke aleke ame ɖeka ate ŋu alé dzo ɖe eɖokui ŋu? Eye ne ame aɖe ate ŋu aɖu ame ɖeka dzi hã la, ame eve ya ate ŋu anɔ te ɖe enu. Eye ka etɔ̃ si wogbi mate ŋu atso bɔbɔe o.”—Nyagblɔla 4:9-12.\n6 Viɖe si le xɔlɔ̃dzedze me koŋ ŋue mawunyakpukpui sia ku ɖo. Srɔ̃ɖeɖee nye xɔlɔ̃dzedze si le kplikplikpli wu. Abe ale si wòdze le mawunyakpukpui sia me ene la, srɔ̃ɖeɖe ate ŋu ana ame nakpɔ kpekpeɖeŋu, akɔfafa, kple takpɔkpɔ. Srɔ̃ɖeɖe lia ke nyuie wu ne srɔ̃tɔawo mena srɔ̃ɖeɖea se ɖe wo ame evea dome ƒomedodo ko dzi o. Mawunyakpukpui sia na míekpɔe be ka eve si wogbi la ate ŋu atso bɔbɔe. Gake ka etɔ̃ si wogbi ya mate ŋu atso bɔbɔe o. Ne srɔ̃ŋutsu kple srɔ̃nyɔnu tsɔ Yehowa ƒe lɔlɔ̃nu wɔwɔ ɖo nɔƒe vevitɔ le woƒe agbe me la, ekema woƒe srɔ̃ɖeɖea zu ka etɔ̃ si wogbi. Yehowae wòle be wòaxɔ nɔƒe vevitɔ le srɔ̃ɖeɖea me hafi wòate ŋu ali ke nyuie.\n7, 8. (a) Aɖaŋu kae Paulo ɖo na Kristotɔ tre siwo le avu wɔm kple gbɔdɔdɔ ƒe dzodzrowo? (b) Aleke Biblia kpe ɖe mía ŋu be srɔ̃ɖeɖe ŋuti nukpɔsusu nyuitɔ nasu mía si?\n7 Srɔ̃ɖeɖe me hã koe woate ŋu akpɔ gome le gbɔdɔdɔ me wòasɔ eye wòahe dzidzɔ vɛ. (Lododowo 5:18) Ne ame si meɖe srɔ̃ o to nu si Biblia yɔ be “sɔhɛnyenye me” do—si nye ɣeyiɣi si me gbɔdɔdɔ ƒe dzodzrowo dzea egɔme nɔa sesẽm le ame me—hã la, ate ŋu aganɔ avu wɔm kple gbɔdɔdɔ ƒe dzodzrowo kokoko. Ne ame meɖu dzodzro siawo dzi o la, ate ŋu akplɔe ade makɔmakɔnyenye alo agbe gbegblẽ nɔnɔ nuwɔna bubuwo me. Gbɔgbɔ ʋã Paulo wòɖo aɖaŋu siwo gbɔna la na trewo, be: “Ne womate ŋu aɖu wo ɖokuiwo dzi o la, ekema woaɖe srɔ̃, elabena enyo be woaɖe srɔ̃ wu be fieŋufieŋu nanɔ fu ɖem na ame.”—1 Korintotɔwo 7:9, 36; Yakobo 1:15.\n8 Eɖanye susu ka tae ame adi be yeaɖe srɔ̃ o, anyo be wòabu nuwo ŋu nyuie. Paulo gblɔ be ame siwo ɖe srɔ̃ “akpɔ xaxa le ŋutilã me.” (1 Korintotɔwo 7:28) Kuxi aɖewo ɖea fu na srɔ̃tɔwo si meɖea fu na trewo ya o. Ke ne ètiae be yeaɖe srɔ̃ la, nu kae nàwɔ be kuxiwo dzi naɖe akpɔtɔ eye dzidzɔ nadzi ɖe edzi boŋ? Nu siwo nàwɔ la dometɔ ɖekae nye be nàtia ame si nàɖe la le nunya me.\nAME KAE ASƆ NA WÒ?\n9, 10. (a) Kpɔɖeŋunyagbɔgblɔ kae Paulo tsɔ ɖɔ afɔku si le dzimaxɔsetɔ ɖeɖe me? (b) Nu kae dona tso aɖabaŋeŋe ƒu aɖaŋu si Mawu ɖo be míaɖe haxɔsetɔ ko dzi la me zi geɖe?\n9 Gbɔgbɔ ʋã Paulo wòŋlɔ gɔmeɖose vevi aɖe si dzi wòle be míawɔ ɖo le ame si míaɖe tiatia me, be: “Miganɔ kɔkuti ɖeka te kple dzimaxɔsetɔwo o.” (2 Korintotɔwo 6:14) Agbledede me nyateƒenya aɖe dzie wòtu kpɔɖeŋunyagbɔgblɔ sia ɖo. Ne lã eve siwo mesɔ kura o anɔ kɔkuti ɖeka te la, evea siaa akpe fu. Nenema kee ne xɔsetɔ kple dzimaxɔsetɔ woɖe wo nɔewo la, kuxi sesẽwo ado mo ɖa godoo. Ne srɔ̃tɔ ɖeka lɔ̃ Yehowa hedi be yeayi edzi anɔ eƒe lɔlɔ̃ la me, evɔ mele nenema le evelia ya gome o la, awɔe be woƒe agbemetaɖodzinuwo mato mɔ ɖeka o, eye esia ate ŋu ahe masɔmasɔ geɖe vɛ. Esia tae Paulo xlɔ̃ nu Kristotɔwo be woaɖe srɔ̃ “le Aƒetɔ la me ko” ɖo.—1 Korintotɔwo 7:39.\n10 Ɣeaɖewoɣi la, Kristotɔ tre aɖewo sena le wo ɖokui me be yewotsi akogo, eya ta woƒoa nya ta be kɔkuti masɔmasɔ te nɔnɔ anyo na yewo wu. Wotianɛ be yewoagbe Biblia ƒe nuxlɔ̃ame dzi wɔwɔ, eye wova ɖea ame si menye Yehowa subɔla o. Zi geɖe la, nublanuinyawo sɔŋue dona tsoa eme. Ame siawo va kpɔnɛ be yewomate ŋu aɖo dze tso gbɔgbɔmenuwo, siwo nye nu vevitɔ kekeake le agbe me la, ŋu kple yewo srɔ̃ o. Fifia hafi wova kpɔnɛ be yewotsi akogo wu ale si wònɔ tsã esime yewomeɖe srɔ̃ o. Dzidzɔtɔe la, Kristotɔ akpe geɖe siwo nye trewo la ka ɖe edzi bliboe be aɖaŋu si Mawu ɖo tso nya sia ŋue nye nyuitɔ, eye woléa eme ɖe asi goŋgoŋ. (Xlẽ Psalmo 32:8.) Togbɔ be woanɔ mɔ kpɔm be yewoava ɖe srɔ̃ gbe ɖeka hã la, wolɔ̃ faa be yewoanɔ tre va se ɖe esime yewokpɔ Yehowa Mawu subɔla aɖe ɖe.\n11. Nu kae akpe ɖe ŋuwò nàtia ame si nàɖe la le nunya me? (Kpɔ aɖaka si nye “ Nɔnɔme Kawoe Madi Be Woanɔ Ame Si Maɖe La Si?” hã.)\n11 Gake menye Yehowa subɔla ɖe sia ɖee asɔ na wò o. Ne èle susu wɔm be yeaɖe srɔ̃ la, di ame si ƒe amenyenye kple gbɔgbɔmetaɖodzinuwo sɔ kple tɔwò, eye wòlɔ̃ Yehowa vavã abe wò ŋutɔ ke ene. Kluvi nuteƒewɔla kple aɖaŋudzelaa ɖo aɖaŋu geɖe tso nya sia ŋu, eye anyo be nàdzro aɖaŋuɖoɖo siawo siwo wotu ɖe Ŋɔŋlɔawo dzi la me gbedodoɖatɔe ne woakpe ɖe ŋuwò le nyametsotso vevi sia wɔwɔ me. *—Xlẽ Psalmo 119:105.\n12. Srɔ̃ɖeɖe ka ƒomevie bɔ ɖe dukɔ aɖewo me, eye Biblia me kpɔɖeŋu ka mee nufiame le na ame siwo le dukɔ mawo me?\n12 Enye nu si bɔ le dukɔ aɖewo me be dzilawoe tiaa srɔ̃ na wo viwo. Amewo lɔ̃ ɖe edzi le teƒe mawo be dzilawo sie nunya kple nuteƒekpɔkpɔ geɖe le be woawɔ tiatia vevi sia tɔgbi. Abe ale si wònɔ le blema, le Biblia ŋlɔɣiwo, ene la, ame siwo wotia srɔ̃ na la hã ƒe srɔ̃ɖeɖe te ŋu kpɔa dzidzedze. Nufiame aɖe le ale si Abraham dɔ eƒe dɔla be wòayi aɖadi nyɔnu na Isak la ƒe ŋutinyaa me na ame siwo le dukɔ siwo me dzilawo tiaa srɔ̃ na wo viwo le. Menye kesinɔnuwo kple ɖoƒe kɔkɔ ŋue Abraham ƒe susu nɔ o. Ke boŋ edze agbagba vevie di nyɔnu si vɔ̃a Yehowa na Isak wòɖe. *—1 Mose 24:3, 67.\nNƆNƆME KAWOE MADI BE WOANƆ AME SI MAÐE LA SI?\nGɔmeɖose: “Wo ame evea woazu ŋutilã ɖeka.”—Mateo 19:5.\nNu ka tae wòle vevie be ‘mato sɔhɛnyenye me ado’ hafi aɖe srɔ̃?—1 Korintotɔwo 7:36; 13:11; Mateo 19:4, 5.\nTogbɔ be metsi aɖe srɔ̃ hã la, aleke wòaɖe vi nam ne menɔ tre hena ɣeyiɣi aɖe?—1 Korintotɔwo 7:32-34, 37, 38.\nNe metiae be maɖe srɔ̃ la, nu ka tae wòanyo be maɖe ame si subɔ Yehowa nuteƒewɔwɔtɔe hena ɣeyiɣi aɖe ya teti?—1 Korintotɔwo 7:39.\nAleke ŋɔŋlɔ siwo gbɔna akpe ɖe nɔvinyɔnu ŋu wòanya nɔnɔme nyui siwo wòle be woanɔ ame si wòaɖe la si?—Psalmo 119:97; 1 Timoteo 3:1-7.\nAleke Lododowo 31:10-31 akpe ɖe nɔviŋutsu ŋu wòabu nuwo ŋu nyuie le ame si wòaɖe la tiatia me?\nALEKE NÀDZRA ÐO ÐE SRƆ̃ÐEÐE SI AKPƆ DZIDZEDZE ŊUI?\n13-15. (a) Aleke gɔmeɖose si le Lododowo 24:27 ate ŋu aɖe vi na ŋutsu si le srɔ̃ɖeɖe ŋu bum? (b) Nu kae ɖetugbui ate ŋu awɔ atsɔ adzra ɖo ɖe srɔ̃ɖeɖe ŋu?\n13 Ne èle srɔ̃ɖeɖe ŋu bum vevie la, ke anyo be nàbia ɖokuiwò be, ‘Ðe mesu te na srɔ̃ɖeɖea?’ Menye ale si nèle sesem le ɖokuiwò me le lɔlɔ̃, gbɔdɔdɔ, srɔ̃ɖegbenɔnɔ, alo vidzidzi ŋu dzie nya sia ƒe ŋuɖoɖo anɔ te ɖo o. Ke boŋ nudidi vevi aɖewo li siwo ŋu wòle be ame sia ame si di be yeazu srɔ̃ŋutsu alo srɔ̃nyɔnu nabu nyuie.\n14 Ele be ɖekakpui si di be yeaɖe srɔ̃ nabu gɔmeɖose si gbɔna ŋu nyuie: “Wɔ wò gotadɔwo, eye nàna nu sia nu nasɔ gbe le wò agble me; eyome nàtu wò xɔ.” (Lododowo 24:27) Nu kae nya sia fia? Srɔ̃ɖeɖee wotsɔ sɔ kple xɔtutu le afi sia. Le blema la, ne ŋutsu aɖe di be yeaɖo ƒome anyi, si fia be yeaɖe srɔ̃ la, ehiã be wòabia eɖokui be, ‘Ðe mesu te na srɔ̃ kple ɖewohĩ vi siwo mava dzi la dzi kpɔkpɔa?’ Ele be wòawɔ dɔ gbã, le kpɔɖeŋu me, wòalé fɔ ɖe eƒe agbledɔwo ŋu. Gɔmeɖose sia gasɔ egbea hã. Ele be ŋutsu si di be yeaɖe srɔ̃ nadzra ɖo ɖe agbanɔamedzi sia tsɔtsɔ ŋu. Ne enya le lãmesẽ me ko la, ele be wòawɔ dɔ. Mawu ƒe Nya la gblɔ be ne ŋutsu aɖe mekpɔa eƒe ƒomea ƒe ŋutilãme, seselelãme, kple gbɔgbɔ me nuhiahiãwo gbɔ o la, ke evɔ̃ɖi wu dzimaxɔsetɔ!—Xlẽ 1 Timoteo 5:8.\n15 Ele be nyɔnu si di be yeaɖe srɔ̃ hã nasu te na agbanɔamedzi vevi aɖewo tsɔtsɔ. Biblia kafu ŋutete kple nɔnɔme nyui siwo wòle be wòanɔ nyɔnu si hafi wòate ŋu anye kpeɖeŋutɔ nyui na srɔ̃a le ƒomea dzi kpɔkpɔ me. (Lododowo 31:10-31) Ŋutsu kple nyɔnu siwo tsɔa dzitsitsi ƒoa wo ɖokui ɖe srɔ̃ɖeɖe me esi womedzra ɖo ɖe srɔ̃ɖeɖe me agbanɔamedziwo tsɔtsɔ ŋu o la nye ɖokuitɔdilawo, elabena woƒe susu mele nu si woate ŋu awɔ wòaɖe vi na ame kemɛa ŋu o. Vevietɔ wu la, ele be ame si le srɔ̃ɖeɖe ŋu bum la nadzra ɖo le gbɔgbɔ me.\n16, 17. Ŋɔŋlɔawo me gɔmeɖose kawo ŋue wòle be ame siwo le dzadzram ɖo ɖe srɔ̃ɖeɖe ŋu nade ŋugble le?\n16 Dzadzraɖo ɖe srɔ̃ɖeɖe ŋu bia be woade ŋugble le srɔ̃ŋutsu kple srɔ̃nyɔnu ƒe ɖoƒe si Mawu ɖo ŋu. Ele be ŋutsu nanya nu si tanyenye le Kristotɔwo ƒe ƒomea me fia. Ðoƒe sia mefia be wòanye ame si zia nu ɖe ame dzi o. Ke boŋ ele be wòasrɔ̃ ale si Yesu wɔa eƒe tanyenye ŋu dɔe. (Efesotɔwo 5:23) Nenema kee wòle be Kristotɔ nyɔnu hã nase egɔme be srɔ̃nyɔnu ƒe ɖoƒe nye esi ŋu bubu le. Ðe wòalɔ̃ abɔbɔ eɖokui ɖe “srɔ̃a ƒe se” tea? (Romatɔwo 7:2) Nyɔnua le Yehowa kple Kristo ƒe se te xoxo. (Galatiatɔwo 6:2) Srɔ̃aŋutsu ƒe tanyenye le ƒomea me hã ganye se bubu. Ðe srɔ̃nyɔnua alɔ̃ faa ade bubu srɔ̃a si nye ame madeblibo ƒe ɖoƒea ŋu ahabɔbɔ eɖokui ɖe etea? Ne esia manya wɔ nɛ o la, ke ne mexa ɖe srɔ̃ o la, enyo wu.\n17 Azɔ hã, ele be srɔ̃ŋutsu kple srɔ̃nyɔnu nanɔ klalo be yewoakpɔ yewo nɔewo ƒe hiahiã tɔxɛwo gbɔ. (Xlẽ Filipitɔwo 2:4.) Paulo gblɔ be: “Srɔ̃ŋutsu ɖe sia ɖe nalɔ̃ srɔ̃a abe ale si wòlɔ̃a eɖokui ene; ke srɔ̃nyɔnu hã nade bubu deto srɔ̃a ŋu.” Mawu ƒe gbɔgbɔ ʋã Paulo wòde dzesii be nu si srɔ̃ŋutsu hiã etɔxɛ ye nye be wòakpɔe be ye srɔ̃ dea bubu deto ye ŋu. Eye nu si srɔ̃nyɔnua hã hiã etɔxɛ ye nye be wòase le eɖokui me be ye srɔ̃ lɔ̃ ye.—Efesotɔwo 5:21-33.\nAme geɖe siwo le zɔzɔm kple susu be yewoava ɖe yewo nɔewo la kpɔa egbɔ be yewomaɖe yewo ɖokui ɖe aga, anɔ afi si ame bubuwo manɔ yewo kpɔm le o\n18. Nu ka tae wòle be ame siwo le zɔzɔm kple susu be yewoava ɖe yewo nɔewo nasrɔ̃ ɖokuidziɖuɖu?\n18 Eya ta edze ƒãa be mele be woabu zɔzɔ do ŋgɔ na srɔ̃ɖeɖe be enye dzidzɔkpɔkpɔ kple ame nɔewo ƒe ɣeyiɣi dzro aɖe ko o. Ke boŋ enye ɣeyiɣi si me wòle be ŋutsu kple nyɔnu nasrɔ̃ ale si woawɔ nu ɖe wo nɔewo ŋu nyuie, eye woakpɔe ɖa be asɔ ŋutɔŋutɔ be yewoaɖe yewo nɔewo hã. Eganye ɣeyiɣi si wòhiã vevie be woaɖu wo ɖokui dzi hã! Ɣemaɣi la, didi be woakpɔ gome le lɔlɔ̃ɖeɖefia nuwɔna siwo srɔ̃tɔwo ko kpɔ mɔ awɔ me la nu sẽna ŋutɔ, eye ele dzɔdzɔmenu be ame nase le eɖokui me nenema. Gake ame siwo lɔ̃ wo nɔewo vavã adze agbagba aƒo asa na nuwɔna ɖe sia ɖe si ate ŋu agblẽ woa kple Mawu dome ƒomedodoa me. (1 Tesalonikatɔwo 4:6) Eya ta ne èle zɔzɔm kple ame aɖe kple susu be yeava ɖee la, ke ɖu ɖokuiwò dzi; ɖokuidziɖuɖu sia ava ɖe vi na wò le wò agbe me katã, èɖe srɔ̃ loo alo mèɖaɖe srɔ̃ o.\nNU KAE NÀWƆ BE WÒ SRƆ̃ÐEÐE NALI KE?\n19, 20. Aleke wòle be Kristotɔwo ƒe nukpɔsusu le srɔ̃ɖeɖe ŋu nato vovo tso xexea tɔ gbɔe? Wɔ eƒe kpɔɖeŋu.\n19 Ne ame siwo ɖe srɔ̃ di be yewoƒe srɔ̃ɖeɖe nali ke la, ke ehiã be kuku ɖe ame nɔewo ŋu le srɔ̃ɖeɖe me ŋuti nukpɔsusu nyuitɔ nanɔ wo si. Le lɔlɔ̃gbalẽwo kple filmwo me la, ne ame eve siwo lɔ̃ wo nɔewo dze agbagba kaka va ɖe srɔ̃ ko la, ke ŋutinyaa wu enu dzidzɔtɔe. Gake le nyateƒe me la, srɔ̃ɖeɖe menye nuwuwu o, ke gɔmedzedze boŋ—enye nane si Yehowa ɖo be wòanɔ anyi ɖaa ƒe gɔmedzedze. (1 Mose 2:24) Nublanuitɔe la, menye nenemae ame geɖe bua srɔ̃ɖeɖe egbea o. Le teƒe aɖewo la, amewo tsɔa srɔ̃ɖeɖe sɔna kple ale si wosaa kɔ kae. Ðewohĩ womenya be kpɔɖeŋunyagbɔgblɔ sia sɔ ŋutɔŋutɔ kple nukpɔsusu totro si le ame geɖe si ku ɖe srɔ̃ɖeɖe ŋu o. Nu ka tae míegblɔe alea? Togbɔ be kɔ si wosa nyuie me sẽna hã la, wogate ŋu tunɛ bɔbɔe hã.\n20 Egbea ame geɖe bua srɔ̃ɖeɖe be mele be wòanye nu si anɔ anyi ɖaa o. Woƒoa ta ɖe eme le esi wokpɔa mɔ be akpɔ yewoƒe hiahiãwo gbɔ na yewo ta, eye le ɣeyiɣi ma ke me la, wonɔa klalo be ne nɔnɔmeawo me di be yeahe ko la, yewoaɖe ta le eme bɔbɔe. Gake ɖo ŋku edzi be Biblia zã ka etɔ̃ si wogbi tsɔ wɔ kpɔɖeŋu na kuku ɖe ame nɔewo ŋu, abe ale si wòle be wòanɔ le srɔ̃ɖeɖe me ene. Wogbia ka siwo wozãna le tɔdziʋuwo me la etɔxɛe be wòanɔ anyi eteƒe nadidi, ke menye be wòatu alo atso bɔbɔe o, nenye be ahom sesẽwo tu gɔ̃ hã. Nenema kee woɖo srɔ̃ɖeɖe hã anyi be wòanɔ anyi ɖaa. Ðo ŋku nya si Yesu gblɔ dzi be: “Nu si Mawu bla ɖekae la, ame aɖeke megama eme o.” (Mateo 19:6) Ne èɖe srɔ̃ la, ke ele be nukpɔsusu sia tututu nanɔ asiwò. Ðe kuku ɖe ame nɔewo ŋu ɖaa le srɔ̃ɖeɖe me ƒe nya sia na srɔ̃ɖeɖe ɖi vɔvɔ̃a? Kura o.\n21. Nukpɔsusu kae wòle be wòanɔ srɔ̃ŋutsu kple srɔ̃nyɔnu si ɖe wo nɔewo ŋu, eye nu kae akpe ɖe wo ŋu le go sia me?\n21 Ele be nukpɔsusu nyui nanɔ srɔ̃ŋutsu kple srɔ̃nyɔnu si. Ne wo dometɔ ɖe sia ɖe ƒe susu le ame kemɛa ƒe nɔnɔme nyuiwo kple agbagbadzedzewo ŋu la, woakpɔ dzidzɔ kple dzidzeme geɖe le woƒe srɔ̃ɖeɖea me. Esi srɔ̃wò mede blibo o ta la, ne èléa ŋku ɖe eƒe nyuiƒewo ko ŋu la, ɖe ema afia be mèda sɔ oa? Ke esi míekpɔa mɔ be Yehowa ƒe ŋku nanɔ míaƒe nyuiƒewo ko ŋu ɖe, ɖe ema fia be Yehowa meda sɔ oa? Gbeɖe, Mawu da sɔ le nu sia nu me. Hakpala la gblɔ be: “Oo Yah, ne vodadawo ŋue nèléa ŋku ɖo la, oo Yehowa, anye ne ame kae ate ŋu anɔ te?” (Psalmo 130:3) Ehiã be nukpɔsusu nyui sia tɔgbi nanɔ srɔ̃tɔwo si eye woatsɔ anɔ wo nɔewo kem faa.—Xlẽ Kolosetɔwo 3:13.\n22, 23. Kpɔɖeŋu nyui kae Abraham kple Sara ɖo ɖi na srɔ̃tɔwo egbea?\n22 Ne srɔ̃tɔwo yi edzi ku ɖe wo nɔewo ŋu la, ete ŋu hea dzidzɔ kple dzidzeme geɖe vɛ ne ƒeawo va le yiyim. Míekpɔe be srɔ̃tɔ tsitsiwoe Abraham kple Sara nye esime Biblia ƒo nu tso wo ŋu. Woƒe srɔ̃ɖegbenɔnɔ menye esi me kuxi aɖeke menɔ o. Wò ya bu ale si wòanɔ na Sara, si xɔ ƒe 60 kple edzivɔ, be wòaʋu adzo le woƒe aƒe nyui me le Ur dugã la me, ayi aɖanɔ avɔgbadɔwo me le eƒe agbemeŋkeke mamlɛawo me la ŋu kpɔ. Ke hã, ebɔbɔ eɖokui ɖe srɔ̃a ƒe tanyenye te. Esi wònye kpeɖeŋutɔ nyui na Abraham ta la, ede bubu eŋu hekpe asi ɖe eŋu ale be eƒe nyametsotsowo kpɔ dzidzedze. Menye ameŋkumenuwɔwɔe ɖokuibɔbɔ si wòɖe fia la nye o. Eyɔa srɔ̃a tso “dzi me” be, nye aƒetɔ. (1 Mose 18:12; 1 Petro 3:6) Ɛ̃, edea bubu Abraham ŋu tso dzi me ke.\n23 Esia mefia be Abraham kple Sara ƒe nukpɔsusu sɔna ɣesiaɣi o. Ɣeaɖeɣi edo susu aɖe ɖa si “medzɔ dzi na Abraham kura o”. Gake Yehowa fia mɔ Abraham wòwɔ ɖe srɔ̃a ƒe aɖaŋuɖoɖoa dzi ɖokuibɔbɔtɔe, eye yayrawo do tso eme na eƒe ƒomea. (1 Mose 21:9-13) Srɔ̃ŋutsu kple srɔ̃nyɔnu siwo li egbea, ame siwo ɖe wo nɔewo eteƒe didi kura gɔ̃ hã, ate ŋu asrɔ̃ nu geɖe tso srɔ̃tɔ mawuvɔ̃la siawo gbɔ.\n24. Srɔ̃ɖegbenɔnɔ ka ƒomevie ahe kafukafu vɛ na Yehowa Mawu, eye nu ka tae?\n24 Srɔ̃tɔ akpe geɖe le Kristo hamea me egbea, siwo le dzidzɔ kpɔm le woƒe srɔ̃ɖeɖe me—srɔ̃nyɔnuawo dea bubu deto wo srɔ̃wo ŋu, srɔ̃ŋutsuawo lɔ̃a wo srɔ̃wo hedea asixɔxɔ wo ŋu, eye wowɔa nu aduadu be yewoatsɔ Yehowa ƒe lɔlɔ̃nu wɔwɔ aɖo nɔƒe gbãtɔ le nu sia nu me. Ne ètso nya me be yeaɖe srɔ̃ la, ke bu nuwo ŋu nyuie le ame si nàɖe tiatia me, dzra ɖo nyuie ɖe srɔ̃ɖeɖe ŋu, eye nàdze agbagba ɖe sia ɖe be ŋutifafa kple lɔlɔ̃ nanɔ wò srɔ̃ɖeɖea me ne wòahe kafukafu vɛ na Yehowa Mawu. Ne èwɔe alea la, wò srɔ̃ɖeɖea akpe ɖe ŋuwò nànɔ Mawu ƒe lɔlɔ̃ la me ɖaa.\n^ mm. 11 Kpɔ agbalẽ si nye Nusi Gbɔ Ƒome ƒe Dzidzɔkpɔkpɔ Tsona ƒe ta 2 lia. Yehowa Ðasefowoe tae.\n^ mm. 12 Srɔ̃ geɖe nɔ blemafofo wɔnuteƒe aɖewo si. Yehowa ɖe mɔ blemafofowo kple Israel-viwo ɖe srɔ̃ geɖe. Togbɔ be menye eyae ɖo srɔ̃geɖeɖeɖe anyi o hã la, ede se aɖewo tsɔ kpɔ eŋu nyawo gbɔe. Ke hã, Kristotɔwo nyae be Yehowa megaɖe mɔ na esubɔlawo egbea be woaɖe srɔ̃ geɖe o.—Mateo 19:9; 1 Timoteo 3:2.\nKorintotɔwo Ƒe Agbalẽ Gbãtɔ ɖe mɔ 14 siwo nu míate ŋu aɖe lɔlɔ̃ fia la fia mí.\nNu Si Nàwɔ Be Wò Srɔ̃ɖeɖe Evelia Nakpɔ Dzidzedze


Luka 22 - Holy Bible [Ewe Bible 1913] - (Luk 22)\nEye abolo maʋãmaʋã ƒe ŋkekenyuie, si woyɔna be ŋutitoto la ɖo.\nEye nunɔlagãwo kple agbalẽfialawo di alesi woawɔ awui, elabena wovɔ̃ dukɔ la.\nKe Satana yi ɖe Yuda, ame wuieveawo dometɔ ɖeka, si woyɔna be Iskariot la me.\nEye wòdzo heyi ɖaƒo nu kple nunɔlagãwo kple aʋafiawo, alesi woawɔ aɖe eyama asi na wo.\nEye dzi dzo wo, eye wodo ŋugbe nɛ be, yewoana gae.\nEye wòlɔ̃ edzi na wo, eye wòle asinu nyuia ɖe dim be, yeadee asi na wo zimatɔmatɔe.\nEye abolo maʋamaʋã ƒe ŋkeke la ɖo, esi dzi wòle be, woawu ŋutitotolẽvi la le.\nEye wòdɔ Petro kple Yohanes gblɔ bena: Miheyi ɖadzra ŋutitotolẽvi la ɖo na mi, be miaɖu.\nKe wogblɔ nɛ bena: Afika dim nèle bena, míadzra ɖo mahã?\nEye wògblɔ na wo bena: Kpɔ ɖa, ne miede dua me la, amea ɖe, si tso tsikplu la, akpe mi; midze eyome yi aƒe, si ke me wòyi ɖo la me.\nEye miagblɔ na aƒeatɔ bena: Nufiala gblɔ na wò bena: Afika dzeƒe le, afisi mía kple nye nusrɔ̃lawo míaɖu ŋutitotolẽvi la le mahã?\nEye ame ma afia xa gãa ɖe, si me woɖo nuwoe la mi le dziƒo, midzrɛ ɖo le afima.\nEye esi woyi la, wokpɔe, abe alesi wògblɔ na wo la ene; eye wodzra ŋutitotolẽvi la o.\nEye esi gaƒoƒo la de la, ebɔbɔ nɔ anyi, eye apostoloawo kpe ɖe eŋuti.\nEye wògblɔ na wo bena: Medi vevie ŋuta bena, maɖu ŋutitotolẽvi sia kpli mi, hafi ne makpe fu;\nelabena mele egblɔm na mi bena: Nyemegale ɖeke ɖu ge akpɔ o, vaseɖe esime woawu enu le mawufiaɖuƒe la me.\nEye esi wòtso kplu ɖe asi la, eda akpe ɖe edzi hegblɔ bena: Mixa esia, eye mimã me le mia nɔewo dome;\nelabena mele egblɔm na mi bena: Tso esia dzi la nyemegale weintsetsea ɖeke me tsi no ge akpɔ o, vaseɖe esime mawufiaɖuƒe la ava.\nEye esi wòtsɔ abolo ɖe asi la, eda akpe ɖe edzi, eye wòŋe eme hetsɔe na wo gblɔ bena: Esiae nye nye ŋutilã, si wona le mia ta: miwɔ esia hena ŋkuɖoɖo dzinye.\nEye nenema ke wòtsɔ kplu la le fiẽnuɖuɖu la megbe hegblɔ bena: Kplu sia enye nubabla yeye le nye ʋu me, si woka ɖe anyi le mia ta.\nKe kpɔ ɖa, yonyememɔfiala ƒe asi le kplɔ̃a dzi kplim.\nElabena ele eme bena, Amegbetɔvi la le yiyim le ɖoɖo la nu; gake baba na ame ma, si dzi wòato aɖee asi!\nEye wode asi biabia me le wo nɔewo dome bena, yewo dometɔ ka gɔ̃e le nusia wo ge mahã?\nKe dzre hã ɖo wo dome bena, yewo dometɔ kae nye gãtɔ mahã?\nEye wògblɔ na wo bena: Dukɔwo ƒe fiawo ɖu aƒetɔwo ɖe wo dzi, eye amesiwo kpɔ ŋusẽ ɖe wo dzi la, woyɔ wo bena amenuvelawo.\nKe miawo la miganɔ nenema o; hafi boŋ amesi nye gãtɔ le mia dome la, nazu abe suetɔ ene; eye amesi nye amegã la, nazu abe subɔla ene.\nElabena amekae nye gã wu, amesi bɔbɔ nɔ kplɔ̃ ŋuti loo, alo amesi le subɔsubɔm mahã? Menye amesi bɔbɔ nɔ kplɔ̃ ŋuti oa? Ke nye la mele mia titina abe subɔla ene.\nKe miawo la mieɖo dzi nɔ anyi kplim le nye tetekpɔwo me;\neye nye la mele fiaɖuƒe ɖom ɖi na mi, abe alesi Fofonye hã ɖoe ɖi nam ene,\nbena miaɖu nu, eye miano nu le nye kplɔ̃ ŋu le nye fiaɖuƒe la me, eye miabɔbɔ nɔ fiazikpuiwo dzi, be miadrɔ̃ ʋɔnu Israel-ƒome wuieveawo.\nKe Aƒetɔ la gblɔ bena: Simon, Simon, kpɔ ɖa, Satana le mia dim, bena yeagbɔ mi, abe alesi wogbɔa lu ene;\nke nye la meɖe kuku ɖe tawò, bena wò xɔse nu nagatsi o; eye wò la, gbesigbe nètrɔ la, nado ŋusẽ nɔviwòwo!\nEye wògblɔ ne bena: Aƒetɔ, mesu te be, mia kpli wò míayi gaxɔ me kple ku me.\nEye wògblɔ bena: Petro, mele egblɔm na wò bena: Koklo mele atɔ ku ge egbea, hafi nasẽ nu zi etɔ̃ bena, yemenyam o.\nEye wògblɔ na wo bena. Esi medɔ mi, gakotoku kple mɔzɔkotoku kple atokotawo manɔ mia sii la, ɖe nane hiã mi mahã? Eye wogblɔ bena: Naneke mehiã mí o.\nElabena mele egblɔm na mi bena: Ele be, woawu nusia, si woŋlɔ ɖi la nu ɖe ŋunye bena: „Eye wobui ɖe vodalawo dome;“ elabena nusi wogblɔ ɖi le ŋutinye la, le enu wu ge.\nEye wogblɔ bena: Aƒetɔ, kpɔ ɖa, yi evee nye esi! Eye wògblɔ na wo bena: Esɔ gbɔ.\nEye abe alesi wònɔa wɔwɔm ene la, edo go yi ɖe Amito la ŋu, eye nusrɔ̃lawo hã kplɔe ɖo.\nEye wòdzo le wo gbɔ anɔ abe kpedadadzeƒe ene, eye wòdze klo do gbe ɖa gblɔ bena:\nFofo, ne èlɔ̃ la, tsɔ kplu sia yii le gbɔnye; gake menye nye lɔlɔ̃nu o, ke boŋ tsiwo woawɔ.\nKe mawudɔla ɖe tso dziƒo ɖe eɖokui fiae hele ŋusẽ domii.\nEye le eƒe ʋiʋli me la edo gbe ɖa vevie gawu, eye wòva ve me bena, eƒe fifia le abe ʋukɔwo ene hele gegem ɖe anyigba toŋtoŋ.\nEye esi wòtsi tre tso gbedodoɖa me la, eva nusrɔ̃lawo gbɔ, eye wòkpɔ wo le alɔ̃ dɔm le nuxaxa ta;\neye wògblɔ na wo bena: Nukaŋuti miele alɔ̃ dɔm? Mitsi tre, ne míado gbe ɖa, bena miagadze tetekpɔ me o!\nEsi wogale nuƒoƒo dzi la, kpɔ ɖa, amehaa ɖe kple ame wuieveawo dometɔ ɖeka, si woyɔna be Yuda la, le ŋgɔ na wo; eye wote ɖe Yesu ŋu, be yeagbugbɔ nu ne.\nKe Yesu gblɔ nɛ bena: Yuda, nugbugbɔ nètsɔ le Amegbetɔvi la ɖem asi mahã?\nEye esi amesiwo le eŋu la, kpɔ nusi le dzɔdzɔ ge la, wogblɔ bena: Aƒetɔ, ɖe miadza wo kple yi mahã?\nKe Yesu xɔ dzi gblɔ bena: Mina mɔ wo, be woayi dzi nenema. Eye wòde asi eƒe to ŋu, eye wòda gbe eŋu.\nGbawotsyogbe menɔ mawuxɔ la me kpli mi, eye mieɖo miaƒe asiwò ɖe gbɔnye kpɔ o; ke esia enye miaƒe gaƒoƒo kple viviti ƒe ŋusẽ.\nEye esi wòlée la, wokplɔe heyi ɖe nunɔlagã la ƒe me. Ke Petro dze eyome ʋi gbɔna.\nEye esi wodo dzo ɖe mɔ̃ la titina, eye woƒo ƒu ɖe egbɔ la, Petro bɔbɔ nɔ wo dome.\nEye esi dɔlanyɔnua ɖe kpɔe le anyinɔƒe ɖe dzo la gbɔ la, ekpɔe du gblɔ bena: Amesia hã nɔ egbɔ kpɔ.\nKe egbe nu le egbɔ gblɔ bena: Nyɔnu, nyemenya eyama o.\nEye emegbe ʋee la ame bubu kpɔe, eye wògblɔ bena: Wò hã wo dometɔ ɖeka nènye. Ke Petro gblɔ bena: Ame, menye nyee o.\nEye ana gaƒoƒo ɖeka megbe la ame bubua ɖe va ɖo kpe edzi gblɔ bena: Nyateƒee, amesia hã no egbo kpo; elabena Galileatɔ hã wònye.\nKe Petro gblɔ bena: Ame, nyemenya nusi gblɔm nèle o. Eye esi wògale nuƒoƒo dzi la, kasia koklo ku atɔ.\nEye Aƒetɔ la trɔ kpɔ Petro dũ. Eye Petro ɖo ŋku Aƒetɔ la ƒe nya dzi, alesi wògblɔ nɛ bena: Hafi koklo naku atɔ egbe sia la, agbe nu le gbɔnye zi etɔ̃.\nEye Petro do go, eye wòfa avi vevie.\nEye ŋutsu, siwo lé Yesu ɖe asi la, woɖu fewu le eŋuti, eye woƒoe.\nEye esi wotsyɔ nu mo nɛ la, wobiae gblɔ bena: Amekae nye amesi ƒo wò, gblɔe fia mí!\nEye wogblɔ busunya bubu ƒomevi geɖewo ɖe eŋu.\nEye esi ŋu ke la, dumegãwo kple nunɔlagãwo kpakple agbalẽfialawo ɖi anyi, eye wokplɔe heyi ɖe woƒe takpekpe la me gblɔ bena: Nenye wòe nye Kristo la, gblɔe na mi.\nEye wògblɔ na wo bena: Ne megblɔe na mi la, miele exɔ ge ase o;\neye ne mebia nyaa ɖe mi la, miele eŋu ɖo ge nam o; eye miele asi hã ɖe ge le ŋunye o.\nTso esia dzi la Amegbetɔvi la anɔ anyi ɖe Mawu ƒe ŋusẽ ƒe nuɖusi me.\nEye wo katã gblɔ bena: Ekema Mawuvi nènye mahã? Eye wògblɔ na wo bena: Miawoe le egblɔm bena: Nyee.\nTete woawo gblɔ bena: Ɖaseɖiɖi ka gahiã mí? Elabena mía ŋutɔwo miesee tso eya ŋutɔ ƒe nu me.